Dipermainkan Rakan Kongsi Beberapa Kali Ubah Pandangan Lelaki Ini Terhadap ‘Partnership’ Bisnes

Mencari partnership business, bukan semudah mencari kawan untuk penuhkan team futsal kau.

Sejak tahun 2008, saya memang aktif berniaga dan buat duit. Kedai makan, projek so called korporat, kedai serbaneka, supply barang, kereta ‘assigment’, jersi, bazar ramadhan dan banyak lagi.

Dengan permulaan sebuah gerai jambu yang jadi fenomena di Johor Bahru pada tahun 2009, dari sebuah gerai bertambah menjadi 13 biji gerai dalam masa kurang 2 minggu. Dari pendapatan RM150 sehari bertambah menjadi RM2000-RM4000 sehari.

Dari syarikat ayam tak ada sesen pun bertambah menjadi riban-riban.

Dalam pada itu, my ALWAYS BIG WHY; parents selalu mengingatkan “Boy, berkongsi ni perlu berhati-hati dan sebaiknya elakkan lah. Awal-awal semuanya manis.”

Dan betul, saya di ‘GAME’ kan beberapa kali oleh rakan kongsi.

Tapi itu tak bermakna dunia saya sudah ‘kiamat’. Darah muda menggelegak buatkan hati tak pernah takut untuk mencuba dan terus mencuba untuk mendapatkan ‘tune’ yang the best. Dan akhirnya, saya terpaksa akur untuk bekerja berbekalkan ijazah UNIMAP.

Surprisingly, di tempat kerja yang tak sampai beberapa tahun tersebut, banyak mengajar saya berkaitan dengan management, disiplin, human resource, persahabatan, taktikal, strategy, politik dalam pejabat dan teknik beramah mesra untuk berkawan.

Dengan ilmu indirectly tersebut walaupun hanya beberapa tahun sahaja dalam tak sedar saya membuat ‘come back’.
Percaturan Allah maha hebat. Saya berpindah ke Perlis dan di negeri indah permai ini saya nampak segala-gala peluang yang tak pernah saya nampak selama ini terbentang di depan mata. Subhanallah.

Hari ke hari, Allah berikan ilham dan saya tulis 1 demi 1 ke dalam kitab tersebut untuk elakkan dari lupa. Hari demi hari saya merangka strategi jangka panjang dan jangka pendek. Hari demi hari Allah pertemukan sahabat dan rakan-rakan untuk sama-sama naik.

Dalam pada itu, ujian demi ujian terhadap bisnes saya untuk menguji tahap kekuatan minda dan fizikal. Dari situ juga, pelbagai penambah baik telah dilaksanakan hasil daripada kesilapan-kesilapan yang telah dilakukan. Sehingga ke hari ini, Allah telah mengizinkan untuk saya memiliki beberapa buah syarikat dan Pro Kas adalah yang ke-10.

Mencari partnership dalam meniaga bukan untuk berseronok sebab dia ‘sekepala’ dengan kita. Tetapi carilah mereka yang boleh melengkapi urusan teknikal dan modal insan.

Elakkan mencari partnership semata-mata kerana rasa ingin ditemani. Sebab tak selamanya anda akan rasa sedemikian. Elakkan mencari partnership kerana dia boleh ‘buat kerja’. Sebab ‘buat kerja’ boleh dibuat dengan 100x jauh lebih baik oleh staf yang kita gajikannya.

Jikalau tak ada keperluan untuk menambah partnership, buatlah dulu seorang diri. Trust me, anda akan berasal janggal, sunyi dan fail pada awalnya. Isteri kan ada.

Lebih baik membayar gaji yang tinggi kepada staf yang tinggi skill nya daripada ber-partner dengan mereka yang tiada skill hanya sebab dia adalah kawan.

Saya sanggup korbankan bisnes daripada korbankan talian persahabatan atau kawan. Sebab bagi saya, bisnes bila-bila dan di mana-mana boleh saya dapatkan (kelebihan yang Allah bagi).

Jikalau ber-partner, dengarlah pendapat dan bermesyuaratlah untuk kesepakatan. Sebab bermesyuarat itu ada keberkatannya dalam Islam. Jangan jadikan rakan partner kita macam orang bodoh dan tak ada kepentingan. Sebab kita dah bersetuju untuk ambil dia sebagai partner walau jadi apa pun kita wajib terima.

Ini zaman media sosial. Manusia itu sudah diketahui selalu melakukan kesilapan dan kesalahan. Manusia itu bukan malaikat yang bersih dari dosa.

Andai partnership membuat kesilapan atau perkara yang kita tak setujui, jadilah lelaki bertelur atau gentle dan tegurlah dengan cara baik. Bukan cakap belakang. Jika dia tak boleh terima teguran, biarlah dia pergi dan terus melakukan kesilapan sampai dia sedar sendiri. Anda teruskan kerja-kerja anda untuk develop company.

Jaga pekerja adalah lebih baik daripada sibuk dengan urusan partner. Sebab partner harus matang dan tahu kerja masing-masing. Sedangkan staf perlu sentiasa dibimbing sampai ke tahap prestasi paling optimum. Ingat, dalam bisnes bukan masa untuk menjaga hati sana sini. Buang masa kalau itu terjadi!

Jika partner ada masalah peribadi, bukan tugas anda untuk back up masalah tersebut. Move on dan fokus pada company development.

Elakkan menulis di dinding Facebook dengan kata-kata memperli, dan memburukan kerana kesalahan mereka. Itu semua hanyalah membuka pekong anda sendiri. Sebab, tindakan itu tidak akan mengelokkan keadaan. Malah akan jadi bertambah buruk dan busuk.

Businessman wajib bertindak MATANG dan realistik, cool dan dinamik. Sekali lagi, anda sibukkanlah diri dengan kerja-kerja develop company, beramah mesra dengan staf dan cari peluang-peluang lain untuk tambah duit syarikat. Jangan pedulikan mereka.

Andai anda rasa tak boleh nak move on lagi dengan partner tersebut, berdamailah dan tariklah diri dengan cara yang baik dan tenang. Ingat, bisnes dan duit ada di merata-rata. Kawan dan hubungan jangan dijudikan. Lebih baik hilang bisnes daripada hilang kawan. Sebab kawan-kawan ini yang akan solat dan angkat kan jenazah kita kelak. Inshallah.

Berbaiklah dengan seramai mungkin manusia. Hidup terlalu singkat untuk bermusuhan. Kan Allah membenci mereka yang memutuskan silaturrahim. Jangan sebab duit, kita gadaikan perkara yang tidak boleh dibeli dengan duit.

Ini hanya coretan yang sangat ringkas daripada apa yang ingin saya sampaikan. Inshallah kalau ada rezeki kita bercoret lagi. Bukan nak tunjuk pandai, cuma berkongsi untuk kemaslahatan bersama. Wallahualam.


Rakan Lelaki Cina Ini Buat ‘Suprise’ Jemput Kumpulan Kompang Sempena Hari Lahirnya

Sudah menjadi kebiasaan di mana rakan-rakan akan hadir dengan pelbagai prank atau kejutan sempena hari lahir rakan mereka. Membawa kek dari belakang individu atau membuat kejutan tanpa diketahui individu yang menyambut hari lahir antara cara yang kerap dilakukan orang ramai.

Dalam pada itu, lain ceritanya pada kali ini apabila kumpulan lelaki yang terdiri daripada bangsa Cina ini memilih cara kreatif dan unik dalam membuat kejutan sempena hari lahir rakan mereka dengan memanggil kumpulan paluan kompang.

Lain macam sambutan hari jadi kawan2 buat kat dia haha pic.twitter.com/9gTnGsllba

— ISU SEMASA VIRAL (@isusemasaviral) November 10, 2022

Prank yang dilakukan jelas membuatkan individu yang menyambut hari lahir terkejut pada awalnya dengan kehadiran kumpulan ini memasuki sebuah kafe.

Kejutan hari lahir unik yang dilakukan ini nampaknya telah menerima pelbagai respon di kalangan netizen. Rata-ratanya teruja melihat situasi yang jarang-jarang berlaku di mana kumpulan lelaki berbangsa Cina menyambut hari lahir rakan dengan paluan kompang yang sememangnya sinonim dengan budaya Melayu.

Dalam pada itu, terdapat juga netizen yang berpendapat tindakan yang dilakukan seolah mempersenda individu cina yang menyambut hari lahir dengan penggunaan paluan kompang.

Hidupkan balik tradisi budak2 muda join team kompang. https://t.co/8NaUt1zvYy

— حاريس همزه🇲🇾🇲🇾🇲🇾 (@harishamzah) November 10, 2022

Msing2 ada opinion msing2 but for me its ok, suka tgok mereka hargai acara melayu,klau ckp ni hnya prank maka ianya adalah prank bhdy yg paling akn di ingat seumur idup bhdy boy tu.. happy birthday 🎂 😁 https://t.co/OcCxwpBXOs

— Aryane🇲🇾💞🌺 (@aryaneghani) November 10, 2022

Still better than org yg hancurkan kek lepastu sapu kat muka member/ main baling tepung dgn telur…sbb dorg respect makanan n tak membazir…🙃 https://t.co/GFn4duAO1z

— ifwat razak (@IfwatAbdulRazak) November 10, 2022

Tindakan yang dilakukan kumpulan ini bukan sahaja kreatif malah sekaligus membuka mata orang ramai tentang keunikan negara Malaysia. Perkongsian yang dilakukan di Johor ini telah meraih jutaan tontonan sejak mulai dikongsikan di media sosial.


Rakan Sebaya Ambil PT3, Remaja Pintar Dari Terengganu Ini Sudah Jalankan Kajian Peringkat PhD

Disaat rakan-rakan sebayanya yang lain baru sahaja menerima keputusan Pentaksiran Tingkatan 3 (PT3), remaja pintar dari Terengganu ini sudah menjalankan kajian kolaborasi dengan pasukan pelajar peringkat doktor falsafah (PhD), di sebuah universiti di Jerman.

Remaja yang mempunyai pemikiran seperti orang dewasa berusia 24 tahun, bernama Muhammad Amir Rafiq dan baru berumur 15 tahun. Beliau berasa bertuah untuk dipilih melanjutkan pengajian penyelidikan dalam Teori Komputer Teoritika.

Menurutnya, beliau berminat dengan sains komputer sejak berusia 12 tahun lagi. Baginya, bidang tersebut sangat mencabar tetapi pada masa yang sama memberikan keseronokan pada dirinya. Itu menjadi asbab utama mengapa beliau memilih untuk mengkaji dengan lebih mendalam lagi dalam bidang tersebut.

“Bernasib baik Universiti Leibniz terima penyelidik bawah umur seperti saya. Mereka tidak kisah saya belum mempunyai sebarang ijazah kerana apa yang penting bagi mereka adalah kajian yang saya sedang lakukan itu,” jelasnya pada Bernama.

Pelajar Kolej [email protected] Negara itu ditemui pada Seminar Penyelidikan Untuk Anak-Anak Genius Terengganu di Universiti Malaysia Terengganu (UMT) di Kuala Nerus semalam.

Seminar tersebut telah menghimpunkan kira-kira 70 remaja pintar dari Terengganu itu, diadakan bagi memberi pendedahan dan menggalakkan mereka untuk lebih banyak menjalankan kajian dan penyelidikan, khususnya berkaitan negeri Terengganu.

Selain itu, beliau juga pernah terpilih untuk mewakili Malaysia dan menjadi peserta termuda dalam ‘The 2019 International Philosophy Olympiad’ di Rom, Itali, pada Mei lepas

Anak sulung daripada dua beradik itu bercadang untuk mengambil peperiksaan peringkat A-Level dan akan memohon untuk melanjutkan pelajaran dalam Ijazah Sarjana Muda di mana-mana universiti di Amerika Syarikat tahun hadapan.

Apabila ditanya mengenai kehidupannya sebagai seorang pelajar pintar, Muhammad Amir Rafiq berkata, beliau hanya menganggap kebolehan berfikirnya itu sebagai satu anugerah Tuhan, dan berharap kelebihannya itu dapat memberi manfaat bukan sahaja kepada dirinya malah untuk orang ramai.

Tambahnya lagi, ketika beliau masih kecil, beliau gemar membaca ensiklopedia perubatan milik datuknya dan beliau juga mempunyai kelebihan untuk ‘scan‘ dan ingat setiap fakta yang dibacanya itu.

Menurut bapanya, Mohd Rafee, 50, turut menceritakan bahawa Muhammad Amir Rafiq juga mampu ‘troubleshoot’ komputer seawal usia lima tahun. Tetapi agak memerlukan kos yang tinggi kerana dia tidak bermain mainan seperti kanak-kanak lain. Dia hanya baca buku dan bermain dengan gajet.

Walau bagaimanapun, menurut ibunya, pelajar pintar tersebut mempunyai kelemahan terutamanya yang melibatkan kemahiran insani (soft skills) seperti kemahiran berkomunikasi dan pergaulan sesama rakan sebayanya.

“Dia juga kurang kawan yang sebaya dengannya kerana pemikiran dia yang lapan atau sembilan tahun lebih dewasa. Jadi kami perlu sentiasa pantau dia,” katanya.

Selain itu, adik Muhammad Amir Rafiq, Aina Batrisyia, 13, turut mempunyai kelebihan pemikiran lima tahun lebih ke hadapan dari usia sebenarnya dan juga merupakan pelajar di Kolej [email protected] Negara.

Terdahulu, seorang pelajar UiTM berjaya mencipta sejarah dunia apabila memperolehi markah penuh dalam ujian perakaunan dunia. Klik pautan di bawah untuk bacaan lanjut.

Pelajar UiTM Ini Berjaya Cipta Sejarah, Skor Markah Penuh Dalam Ujian Perakaunan Dunia

Pelajar PT3 Ini Rai Keputusan Cemerlang Di Pusara Ibu Dan Bapa

Netizen Bangga Lihat Pelajar Malaysia Ini Berucap Depan 6,000 Orang Pada Hari Graduasi Di Amerika Syarikat


Raksasa Salji Di Zao Onsen, Satu Pengalaman Yang Tidak Dapat Dilupakan

Ini bukan pasal keseluruhan trip Jepun, tapi berkenaan dengan Zao Onsen, Yamagata yang kami pergi tempoh hari. Kiranya, satu wishlist aku dah checked untuk tahun ini.

Selepas aku discover berkenaan dengan snow monsters atau raksasa salji, aku decided untuk masukkannya dalam itinerary trip Jepun aku.

Zao Onsen ialah salah sebuah ski resort terkenal yang terletak di kawasan pergunungan Zao, di dalam wilayah Yamagata, Jepun. Ia terkenal di kalangan pelancong tempatan dan pemain ski/snowboarding.

Kalau rakyat marhaen macam kita ini lebih tahu tentang Hokkaido, Sapporo, Gala Yuzawa dan lain-lain tempat yang lebih komersial. In fact, masa aku datang, muka-muka orang luar boleh dikira. Lain semua penuh dengan warga tempatan.

Seperti namanya “onsen” yang bermaksud hotsprings, di Zao Onsen terdapat beberapa buah kolam air panas untuk pengunjung yang datang ke sini.

Selain boleh melakukan aktiviti ski dan snowboarding, di sini terdapat satu fenomena semulajadi yang dikenali sebagai “juhyo” atau snow monsters.

Snow mosters ini merupakan pokok-pokok yang diselaputi salji tebal disebabkan oleh angin basah dan sejuk yang ekstrim dari Siberia.

Pembentukan juhyo ini bermula pada Disember, dan mencapai kemuncak bentuknya yang besar pada Februar idan kembali mengecil menjelang Mac.

Juhyo hanya ditemui di pergunungan Zao dan beberapa tempat lain di Jepun. Ia tidak terdapat di mana-mana tempat di dunia ini.

In my case, aku ke Yamagata dengan menaiki JR Line Shinkansen dari Tokyo Station ke Yamagata Station. JP Pass aku dah beli siap-siap melalui online semasa di Malaysia.

Harga JR Pass sangat mahal (USD230 atau sekitar RM1000 lebih untuk 7 days pass). Berbaloi beli ini kalau hendak travel jauh-jauh di Jepun sebab kalau beli tiket shinkansen secara asing harganya sangat mahal!

Otherwise, anda boleh juga beli JR East pass untuk travel di kawasan East Japan menggunakan JR Line. Harga untuk 5 days pass adalah sekitar RM800 lebih.

Buat pengetahuan anda, menjelang 1 April 2016, JR East akan dibahagikan kepada 2 iaitu Tohoku dan Nagano-Niigata. Jadi, jika nak ke Yamagata, beli kawasan Tohoku.

Aku beli JR Pass di sini. Sangat mudah dan pantas deliverynya: https://www.japan-rail-pass.com/

Anda tak boleh terus guna pass ini. Kena tukar dulu di kaunter JR untuk diaktifkan. Hari pertama dikira starting dari tarikh anda tukar pass ini.

Apabila dah dapat pass, anda boleh book siap-siap seat Shinkansen pada tarikh anda nak pergi ke mana-mana destinasi.

Okay, itu baru cerita bagaimana nak ke Yamagata. Jadi, untuk ke Zao Onsen pula, kita ada pilihan untuk drive menggunakan kereta sewa atau hanya menaiki bas shuttle.

Menaiki bas adalah yang paling senang. Stesen bas terletak di bahagian luar Yamagata Station (YS). Keluar daripada entrance YS, ia berada di sebelah kiri anda. Kalau tak silap bas berada di Platform 1. Harga tiket bas ke Zao Onsen dari YS ialah 1000 yen, sehala.

Nak lagi mudah, beli saja siap-siap pakej yang ditawarkan di situ, in case tak ada orang offer semasa anda menunggu bas tu.

Kedainya terletak berhampiran dengan platform 1 tu. Harga pakej termasuk tiket bas dan tiket kereta kabel Zao Ropeway (4 seksyen) secara return ialah 3100 yen (lebih kurang RM116.25, kadar 0.0375 as per January 2016).

Apabila dah beli tiket tu, nanti tunjukkan saja pada driver bas semasa turun dan naik. Tiket kereta kabel perlu ditukar di kaunter kereta kabel sebelum naik.

Perjalanan dari YS ke Terminal Bas Zao Onsen mengambil masa kira-kira 40 minit. Apabila sampai di Terminal Bas Zao Onsen, anda kena berjalan kaki sekitar 10 minit untuk ke stesen Zao Ropeway.

Di sini terdapat 2 lagi kereta kabel iaitu Zao Chuo Rope dan Zao Sky Cable, tapi di Zao Ropeway inilah anda boleh melihat juhyo atau snow monsters.

Nak tahu mana satu Zao Ropeway boleh besarkan peta di bawah ni:

So, once anda dah tukar tiket kereta kabel yang sebenar di kaunter tu, maka bolehlah terus beratur untuk menaiki Zao Ropeway tersebut.

Dari stesyen bawah ini, anda mungkin akan bersesak-sesak dengan mereka yang hendak bermain ski/snowboard. Sumbat selagi boleh. But most of them akan turun di Juhyo Kogen Station. Dan stesyen berikutnya, Jizo Sancho Station inilah anda boleh saksikan juhyo.

Apa yang aku buat hari tu ialah berhenti di Juhyo Kogen seketika untuk bergambar dan melihat pemandangan. Memang superb pemandangan di sini. Kena datang sendiri untuk saksikan!

Sesudah itu, kami naik ke stesyen paling atas iaitu Jizo Sancho Station. Kali ini cable-car ecil sedikit dan lebih selesa. Jadi senanglah nak menikmati pemandangan di sepanjang perjalanan ini.

Speechless dengan pemandangannya. Dengan setiap inci tanah dan pokok-pokok yang dilitupi salji tebal, semuanya putih bersih, terasa macam dalam mimpi pula.

Jizo Sancho adalah stesyen terakhir bagi Zao Ropeway ini. Di sini terdapat sebuah kafe dengan tingkap yang besar. Jadi, anda boleh menikmati pemandangan raksasa salji dari dalam ini sambil menikmati kopi panas (in case tak tahan sejuk di luar itu).

Suhu di sini memang sangat sejuk. Memang tak sempat nak berjimba sangat di luar itu. Tapi jika anda pakai thermal wear, bolehlah tahan juga. Kiranya lebih lama daripada aku berjimba di Yongpyong itu tanpa memakai pakaian jenis ini.

Aku pergi di penghujung Januari, jadi raksasa saljinya tak besar sangat. Kalau Februari, pembentukannya memang pada tahap maksimum. Jadi, memang besarlah anda boleh saksikan.

Masa berjalan di luar kawasan juhyo ini kena berhati-hati juga sebab ada kawasan yang agak dalam yang diliputi dengan salji yang tebal. Tebal sampai ke pangkal peha! Tapi apa pun memang best! Sesuatu yang baru untuk orang-orang dari kawasan panas macam aku ini.

Suhu sejuk di sini memang agak ekstrim. My friend told me that once dia pergi sana, windchillnya adalah serendah -25°C! Tapi masa aku pergi hari tu masih boleh tahan lagi. Kalau tak, memang tak adanya lah aku nak update blog ni kan? Hehe.

Sepanjang aku berada di kawasan juhyo ni, most of the time suasananya putih kelam disebabkan kabus yang tebal. Sesekali, apabila kabus itu hilang dan menampakkan langit yang biru, tunggang-langganglah kami keluar dari kafe untuk mengambil gambar di luar.

Tapi kebiruan langitnya bertahan few seconds saja. Selepas itu kelam semula. Ikut nasib koranglah kalau datang sini cuacanya memang baik.

Apabila dah puas hati berjimba di kawasan snow monsters ini, kami menaiki cable-car turun ke Juhyo Kogen Station, station yang di tengah-tengah Zao Ropeway.

Pemandangan like I mentioned earlier, memang superb! Rasa macam tak nak balik saja. Salji dia punyalah tebal dan memang kesukaan aku sangat.

Ada few spots yang menarik sekitar kawasan ni, cuma aku malas nak explore. Mata dan jiwa dah terpana dek pemandangan yang memukau di sekeliling ni.

Dah puas di atas ni, kami turun ke bawah, untuk cuba bermain ski. Peralatan ski di sini disewa dengan kadar 3100 yen seorang untuk separuh hari. Beginner katanya. Main pun di kawasan ini sahaja.

Pakcik kedai tu tak bagi naik ke atas memandangkan kami ni semua tak reti apa pun. Haha. Punah harapan nak naik ropeway untuk ski/snowboarding tu.

Tapi memang azablah nak main ski ini. Taubat aku tak nak cuba dah. Seksa! Dahlah kasutnya berat. Kalau dah jatuh memang h\azab nak bangun lagi-lagi spesis yang tebal macam aku ini. Merana kejap.

Akulah yang paling cepat pulangkan peralatan tu. Tak larat nak pakai lama-lama! Haha.

Sebelum pulang, kami singgah di kedai membeli cenderahati di Zao ini. Hampir lima jam kami di sini. Dari matahari tegak sampailah matahari terbenam. Actually anda juga boleh ski pada waktu malam atau melihat illuminated juhyo.

Illuminated juhyo boleh disaksikan pada tahun baru, setiap hujung minggu pada bulan Januari dan setiap malam sepanjang Februari. Tapi anda kena periksa masa bila last cable-car dan bas semua tu dulu ya.

Banyak lagi aktiviti boleh dilakukan di Zao Onsen ini. Cumanya aku tak sempat nak explore sangat. Lain kali kalau datang, aku rancang nak bermalam di sini, try onsen/kolam air panasnya.

Tetapi kena cari yang private sebab kalau public onsen kena berbogel. Matilanakk! Haha. And then nak cuba pusing-pusing bandar Zao yang comel ini. Tasik semua aku tak sempat nak lawat.

Apapun, aku cukup berpuas hati dapat menjejakkan kaki di Zao Onsen ini. Tempat baru, pengalaman baru kata orang. Memang cantik tempat ini dan Insyallah ada rezeki aku akan ke sini dan tinggal lama sikit.

Walaupun baru pertama kali pergi, aku hanya nak kongsi sedikit tip iaitu bertolak awal. Jika anda dari Yamagata City, lebih baik bergerak awal/ambil bas awal. Sebabnya cuaca di Jepun ini cepat gelap. Kalau anda bergerak lambat atau tengah hari baru nak gerak, memang sekejap sajalah dapat enjoy di atas itu.

Zao Onsen, see you next year, Insyallah!


Rakuten Lancar ‘Kobo Elipsa 2E’, Tambah Baik Pengalaman Membaca Dan Menulis Digital

Rakuten Kobo telah melancarkan satu lagi eReader mereka untuk pasaran Malaysia, dikenali sebagai Kobo Elipsa 2E. Lebih daripada eReader premium untuk pencinta buku di seluruh negara, Rakuten menyatakan bahawa pengguna boleh melahirkan dan mengembangkan idea dengan cara tersendiri.

Selepas meneliti pengalaman membaca dan menghasilkan pakej membaca dan menulis terbaik, Rakuten tampil dengan eReader terbaharu yang mempunyai skrin sentuh E-Dakwat 10.3-inci tanpa silauan dan lampu ComfortLight PRO untuk mengurangkan cahaya biru dan keletihan mata pengguna.

Kobo Elipsa 2E mempunyai storan berjumlah 32GB dan jangka hayat bateri yang mampu bertahan beberapa minggu dengan hanya sekali cas sahaja.

Jika pengguna hendak melakukan perkara lain, pada masa sama mahu ‘membaca’ buku, pengguna boleh mendengar buku audio Kobo menggunakan teknologi tanpa wayar bluetooth.

Dalam pada itu, eReader ini mempunyai Kobo Stylus 2, yang direka cipta semula secara ergonomi dan boleh dicas semula, membolehkan pengguna memadamkan kesalahan menggunakan pemadam di belakang pen, serta highlight ayat-ayat penting dengan butang highlight.

Kobo Elipsa 2E dan Kobo Stylus 2, akan dijual pada harga RM2,019 di www.kobo.com/ereaders dan rakan niaga terpilih.

Pra-tempahan boleh dibuat mulai 5 April dan peranti in boleh didapati di gedung fizikal dan di laman Shopee mulai 19 April nanti.


Rakuten Capai Persetujuan Menaja FC Barcelona Dengan Kontrak €50 Juta Setahun

Detik sejarah buat dua gergasi industri berbeza apabila Rakuten bersetuju untuk menjadi penaja baru FC Barcelona dengan rekod penajaan €50 juta (~RM235,550,053.75) setahun. Rekod penajaan yang tinggi ini menjadikan FC Barcelona sebagai penerima penaja kedua tertinggi bola sepak selepas Manchester United.

Pemilihan Rakuten sebagai penaja terbaru sekaligus menolak spekulasi penajaan daripada Huawei, Alibaba serta penyambungan kontrak daripada Qatar Airways. Kerjasama FC Barcelona dan Rakuten ini bakal berlangsung selama 4 tahun bermula pada tahun hadapan disertakan option untuk penyambungan untuk tahun kelima.

Penglibatan Rakuten di dalam sukan bola sepak bukanlah sesuatu yang baru, syarikat ini turut memiliki kelab bola sepak dari J-League iaitu Vissel Kobe.

Dengan rekod penajaan yang tinggi ini FC Barcelona berhajat untuk menawarkan kontrak baru buat Lionel Messi. Kami ternanti-nanti bagaimana squad FC Barcelona musim-musim akan datang dengan kehadiran pemain baru. Tidak dilupakan juga pemain-pemain berbakat daripada La Masia. Visca Barca.


Ahli Asal OAG Kini Kembali Bergabung Selepas 22 Tahun

Ahli kumpulan asal OAG kini kembali selepas 22 tahun! Wohoo! Bagi peminat muzik indie dan underground, jangan kata anda peminat tegar scene ini jika tidak kenal siapa OAG.

OAG terdiri dari Radhi, Qi, Ivan dan Lam yang merupakan rakan baik di mana mereka jamming bersama selepas konsert ‘Ikhlas 92’. Pada mulanya Ivan, Lam dan Qi sudah membentuk satu kumpulan metal dinamakan Slime Balls tetapi setelah Radhi menyertai mereka, arah tuju muzik mereka berubah menjadi indie pot dan grunge. “Kami ada menulis lagu tetapi tiada lirik ataupun vokalist. Jadi, Radhi melengkapkan kami,” kata Ivan.

OAG dari singkatan Old Automatic Garbage kemudiannya berlatih dan perlahan-lahan mencipta nama. Setelah agak lama bermain gig dan menjual demo, mereka mendapat panggilan dari satu syarikat rakaman yang baru. Paul Moss yang mewakili label Positive Tone bertanggungjawab menghasilkan album-album mereka selepas itu.

“Kami terima pendahuluan sebanyak RM500 untuk merakam album pertama kami dan saya dah rasa kaya sangat masa itu!” kata Radhi. Album pertama mereka dirakam secara ‘live’ selama seminggu sebelum Ivan terbang ke Australia untuk menyambung pengajian.

Ivan kemudiannya pulang kembali untuk pelancaran album pertama mereka di Pyramid Supper Club, Damansara pada Disember 1994. Gig semasa pelancaran album ini adalah kali terakhir mereka bermain bersama. Lam meninggalkan band itu tahun 1995 juga kerana menyambung pengajian dan Qi meninggalkan OAG tahun 1999 kerana isu peribadi. Sejak dari itu, OAG bergerak bersama Radhi dengan ahli kumpulan yang baru.

OAG akan sentiasa dikenang kerana album mereka adalah album inggeris paling laris di Malaysia dengan jualan lebih 75,000 keping dan mungkin lebih 200,000 keping lagi secara cetak rompak. Besar pengaruh OAG ini satu ketika dahulu. Tak sabar menantikan kemunculan kumpulan ini. Knocked Silly everybody!

*Artikel ini asalnya ditulis oleh M. Zulkifli(terjemahan ke Bahasa Malaysia oleh Mohd Zulfadzlie Ahmad) dan kredit gambar oleh Aezrine Shah Abdullah Untuk Redbull.my. Thanks and rock on guys!*


Rakuten Tutup Operasi Di Malaysia, Singapura dan Indonesia

Ini mungkin berita sedih buat pelanggan setia Rakuten. Laman e-commerce terbesar Jepun itu akan menutup operasinya di Singapura, Malaysia dan Indonesia. Mereka akan berbuat demikian pada bulan Mac 2016.

Dalam kenyataan pihak Rakuten, dalam 150 pekerja akan hilang pekerjaan dan pihak Rakuten akan cuba sebaik mungkin membantu mencari kerja untuk pekerja yang akan diberhentikan. Rakuten juga akan menjual Tarad, laman sesawang jualan online Thailand yang mereka beli pada tahun 2009. Tiada kenyataan dikeluarkan tentang mengapa mereka menutup operasi di 3 negara ini.

Rakuten membuat jualan sebanyak USD6.34 billion tahun lepas, naik USD5.31 billion dari tahun 2014. Walaupun mereka menghentikan operasi di 3 negara ini, pencapaian Rakuten di Jepun dan Taiwan meningkat dua kali ganda dan kemungkinan Rakuten ingin memberi lebih tumpuan di dua negara itu.

Disebalik penutupan ini, Rakuten akan memperkenalkan ‘Rakuma’, mobile app ala Carousell. Ia mungkin menghadapi cabaran untuk berlawan dengan app Carousell dan Shopee yang sudah ada pengikut tersendiri di Asia Tenggara. Tetapi ia bukan masalah kerana Rakuten Ventures turut mempunyai pegangan di dalam Carousell.

Pejabat operasi Asia Tenggara Rakuten akan terus beroperasi di Singapura. Bisnes lain Rakuten, Rakuten Ventures dan Rakuten Travel akan terus beroperasi seperti biasa. Sayonara Rakuten.


Rakyat Afrika Pula Tuntut Berlian ‘The Great Star of Africa’ Dipulangkan Selepas Kematian Ratu

Rakyat Afrika Selatan tuntut agar berlian The Great Star of Africa dan Cullinan II yang berada di mahkota dan tongkat Ratu Elizabeth II sepatutnya dikembalikan kepada negara tersebut, lapor The Economic Times.

Berlian yang diberi nama The Great Star of Africa dan Cullinan II, adalah sebahagian kecil daripada berlian gergasi yang diberikan kepada Keluarga Diraja British selepas dilombong di Afrika Selatan pada tahun 1905. Pada masa itu, Afrika Selatan berada di bawah pemerintahan British.

Bagaimanapun, pada masa ini berlian tersebut difahamkan berada di hujung tongkat kepunyaan pemimpin Empayar British. Sementara itu, berlian Cullinan II dikatakan menghiasi mahkota yang dipakai oleh pemimpin Empayar British.

Sejak kematian Ratu Elizabeth II minggu lalu, terdapat tuntutan dari Afrika Selatan agar berlian itu dikembalikan kerana rakyat Afrika Selatan menilai bahawa berlian itu sebenarnya milik mereka. Bagaimanapun, pemilik Great Star of Africa dan batu permata lain yang dilombong dari negara itu masih menjadi bahan perdebatan.

Selain itu, pandangan keras turut dilontarkan oleh Ahli Parlimen Vuyo Zugula dari Gerakan Transformasi Afrika (ATM). Beliau merasakan bahawa Afrika Selatan harus menamatkan hubungannya dengan Britain dan mewujudkan perlembagaan baharu.

“Afrika Selatan kini mesti meninggalkan Komanwel, menuntut pampasan untuk semua kerosakan yang dilakukan oleh UK, merangka perlembagaan baharu berdasarkan kehendak rakyat bukan Magna Carta British, dan menuntut pemulangan semua emas, berlian yang dicuri oleh UK,” katanya.

Bekas setiausaha wilayah ANC KwaZulu-Natal Thanuxolo Sabelo turut berkata bahawa berlian dan permata dari Afrika Selatan yang diambil oleh British telah mengorbankan ramai orang.

“Kami sedang mengalami kemiskinan yang menyeksakan, kami juga menghadapi masalah pengangguran dan peningkatan kadar jenayah kerana penindasan dan kemusnahan yang disebabkan oleh beliau [Ratu Elizabeth] dan nenek moyangnya. Berlian Cullinan mesti dikembalikan ke Afrika Selatan dengan segera,” katanya.

Sehingga kini, lebih 6,000 orang telah menandatangani petisyen yang menyeru agar berlian itu dikembalikan dan ditempatkan di muzium Afrika Selatan.

Sementara itu, Presiden Afrika Selatan Cyril Ramaphosa mengucapkan takziah selepas kematian Ratu Elizabeth II, tetapi rakyatnya menuntut agar dia meminta berlian itu dikembalikan.

Bagaimanapun, difahamkan bahawa berlian itu adalah hadiah kepada Keluarga Diraja. Berlian itu diserahkan kepada Raja Edward Vll pada 1907 dan dihantar ke Asscher dari Amsterdam untuk dibelah pada 2008, menurut Royal Collection Trust.

Royal Asscher menyatakan bahawa berlian Cullinan dipotong menjadi sembilan batu besar dan 96 kepingan kecil. Batu terbesar itu dinamakan Bintang Besar Afrika oleh Raja Edward VII.


Rakyat Amerika Syarikat Adakan ‘Pesta COVID-19’, Percaya Diri Kebal Dari Wabak

Kita sedang memasuki satu era baharu di mana berkumpul di khalayak ramai akan menjadi perkara paling merbahaya manakala untuk kekal berada di rumah dan mengamalkan penjarakan sosial adalah norma baru yang dititikberatkan.

Namun berbeza di Washington, Amerika Syarikat apabila rakyat AS dilihat senang bergaul dengan pesakit COVID-19 dengan harapan bahawa tubuh badan mereka akan kebal dari wabak ini.

Menurut The Straits Times, ‘Pesta COVID-19’ diaturkan agar orang ramai tidak dijangkiti dan kebal dari dengan wabak ini pada masa akan datang.

Pengarah kesihatan masyarakat untuk Walla Walla County, Meghan Debolt melaporkan bahawa wujud dua ‘Pesta COVID-19’ yang berlaku di kawasan itu baru-baru ini.

Dia menambah bahawa daripada 20 orang yang hadir, didapati dua di antara mereka telah jatuh sakit dan diuji positif wabak tersebut. Kelompok ini dilihat telah mematahkan usaha pihak berkuasa yang mahu melawan penularan wabak ini.

“Kami ingin membuka kembali komuniti kami,” kata Debolt. “Tetapi jika komuniti kita tidak mengamalkan garis panduan jarak fizikal dan jarak sosial yang betul dan mereka dengan sengaja berusaha untuk pergi dan berhubung dengan pesakit COVID-19, ini melambatkan usaha kita untuk membuka semula kawasan ini.”

Dia menambah bahawa dua orang yang dijangkiti dengan wabak ini di salah satu pesta di Walla Walla adalah masih muda dan mereka tidak memerlukan rawatan perubatan.

Mereka berdua menyatakan bahawa mereka akan sembuh dengan cepat dari virus ini tanpa mengakui hakikat bahawa wabak ini mampu tersebar kepada orang lain yang mempunyai antibodi yang lemah.

Untuk bacaan lanjut mengenai situasi COVID-19 di sana, klik pautan di bawah.

Keputusan Amerika Syarikat Potong Dana WHO Beri Kesan Kepada Negara Miskin

Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Pemimpin Demo Anti-Lockdown Di Amerika Syarikat Dijangkiti COVID-19


Rakyat Amerika Takut ‘Ancaman’ COVID-19, Siapkan Diri Dengan Senjata Api

Jualan senjata di beberapa wilayah di sekitar Amerika Syarikat yang dilanda teruk oleh wabak COVID-19 telah dilaporkan melonjak tinggi dengan beberapa orang awam menyatakan rasa takut akan berlaku perkara yang menganggu ketenteraman awam.

Beberapa media antarabangsa melaporkan orang ramai telah dilihat beratur panjang di luar kedai bagi membeli senjata api.

Laporan lain turut menyebut bahawa terdapat beberapa orang yang tidak pernah memiliki senjata api sebelum ini telah bertindak menyertai barisan panjang bagi membeli senjata api.

Orang awam yang beratur di Los Angeles memberitahu media tempatan bahawa ahli politik dan gerakan anti-senjata telah memberitahu mereka bahawa senjata api tidak diperlukan di waktu ini. Namun mereka telah membuat keputusan untuk membeli senjata api sebagai salah satu keperluan.

Menurut Los Angeles Times, seorang penjual senjata api di Oklahoma telah melaporkan bahawa terdapat beberapa pelanggan yang membeli peralatan bernilai ribuan dolar pada satu masa bagi melindungi diri mereka.

Ralph Charette, 71, berkata kepada USA Today bahawa dia membeli senapang dan amunisi untuk melindungi dirinya dan keluarganya jika berlaku kejadian panik di negara tersebut.

Sekarang, jika pencuri datang mengetuk pintu rumahnya, dia lebih bersedia, katanya.

“Terdapat banyak ketidakpastian dan paranoid tetapi anda perlu melindungi diri sendiri,” kata Charette.

Charette adalah antara penduduk Amerika yang membeli bekalan senjata dan peluru selepas COVID-19 telah membunuh lebih daripada 60 orang di AS.

Dalam laporan lain, warga Asia di AS juga turut membeli senjata api kerana takut dengan ancaman yang bakal di hadapi oleh komuniti mereka akibat wabak tersebut.

Untuk bacaan lanjut mengenai COVID-19, klik pautan di bawah.

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Wabak Merebak Terlalu Pantas, WHO Isytiharkan COVID-19 Sebagai Pandemik

Saintis Cipta Vaksin COVID-19, Upah RM4,000 Bagi Sesiapa Yang Mahu Mencuba


Rakyat AS Dilarang Ke Malaysia, Sifatkan Kes COVID-19 Di Negara Ini Berada Di Tahap Bahaya

Malaysia berada di Tahap 4 dalam carta yang dikeluarkan oleh Pusat Kawalan dan Pencegahan Penyakit AS (CDC). Di mana ia menandakan bahawa kes COVID-19 di negara ini berlangsung dalam situasi yang ‘sangat tinggi’. Amaran untuk rakyat Amerika Syarikat (AS) tidak melakukan perjalanan memasuki Malaysia juga telah dikeluarkan oleh Kerajaan AS.

Dalam laporan yang dikeluarkan The Edge Markets, pihak CDC dalam kenyataan mereka berkata amaran tersebut dikeluarkan kerana mengambil kira keadaan semasa di Malaysia, bahkan pelancong yang sudah divaksin mungkin berisiko mendapat dan menyebarkan varian COVID-19, dan rakyat AS harus mengelakkan perjalanan masuk ke Malaysia.

“Semua rakyat AS tidak digalakkan membuat perjalanan ke Malaysia ketika ini susulan situasi Covid-19 yang semakin teruk di negara itu. Jika perlu membuat perjalanan, pihak berkaitan perlu melengkapkan dos suntikan sebelum berlepas,” jelas amaran tersebut yang turut dilaporkan oleh Utusan.

Selain daripada itu, ia mengatakan bahawa semua penumpang udara yang akan menuju ke AS, termasuk warganegara AS dan mereka yang telah diberi vaksin sepenuhnya, dikehendaki mendapatkan keputusan negatif bagi ujian COVID-19 tidak lebih dari tiga hari sebelum melakukan perjalanan masuk ke AS atau dokumen yang membuktikan sudah sembuh dari COVID-19 dalam tiga bulan terakhir  sebelum mereka menaiki penerbangan ke AS.

Untuk rekod, kes jangkitan Covid-19 di Malaysia sehingga semalam direkodkan sebanyak 2,872 dengan tujuh kes kematian baharu. Bagi statistik global, terdapat 143,68 juta kes COVID-19 di seluruh dunia, dengan AS berada di tempat pertama dengan 32.54 juta kes, diikuti oleh India dengan 15.62 juta kes dan Brazil ketiga dengan 14.05 juta kes.

Serangan anti asia merebak di Amerika Syarikat, apakah punca di sebalik kejadian ini? Klik pautan di bawah untuk membaca.

Serangan Anti Asia Merebak Di Amerika Syarikat, Apakah Punca Di Sebalik Kejadian Ini?

Jabatan Pertahanan Amerika Syarikat Sahkan Video UFO Yang Tular Adalah Tulen

Amerika Syarikat Rampas Semua Produk Top Glove, Jumpa ‘Bukti’ Wujud Amalan Buruh Paksa


Rakyat Australia Terkejut Daging Koala Antara Yang Dijual Di Pasar Basah China

Wabak Coronavirus yang berasal daripada Wuhan, China kini telah dilaporkan telah membunuh 17 orang, manakala 450 lagi dijangkiti.

Wabak yang turut dikenali sebagai 2019-nCoV ini telah mula masuk ke negara-negara luar seperti Jepun, Korea Selatan, Thailand dan Taiwan. Sebuah pasar basah di Wuhan dilaporkan menjadi sebab utama penularan virus ini di mana peniaga di sini menjual daging haiwan eksotik seperti anjing, ular, tikus, kelawar dan banyak lagi untuk dijual kepada penduduk tempatan untuk dimakan.

下午到华南果批市场去买水果，不远就是华南海鲜市场，已停业。这里算重疫区了吧，路上80%人戴着口罩。看见商户们拿着营业执照，排队领政府发的经济补贴，每户1万元左右。市场免1-3月租金。 pic.twitter.com/LlS2kOqufj

— tablet999 (@tablet999) January 21, 2020

Huanan Seafood Market yang terletak di tengah-tengah bandar Wuhan pada ketika ini telah ditutup buat sementara waktu oleh pihak berkuasa. ia sehubungan laporan menyatakan Coronavirus ini berasal daripada haiwan liar yang dijual di pasar basah ini.

Namun dalam satu laporan khas oleh Daily Mail UK, pasar basah ini turut menjual daging koala mentah yang fresh untuk dimakan oleh penduduk setempat. Berita berkenaan ternyata mengejutkan serta menimbulkan kemarahan penduduk Australia.

Pendedahan tersebut dibuat oleh seorang pengguna Twitter bernama Muyi Xiao yang turut berkongsikan satu carta harga daging makanan eksotik yang boleh dibeli di pasar basah berkenaan. Daging koala atau disebut lebih dikenali sebagai tree bears di China boleh dibeli pada harga 70 RMB (RM41). Tidak dipastikan sama ada harga berkenaan untuk setiap kilo atau seekor koala.

Background: #Wuhan Huanan Seafood Market is where the #coronavirus outbreak happened #2019nCoV https://t.co/P4vL9Wlhzz

— Muyi Xiao (@muyixiao) January 21, 2020

Sad to hear koala meat was selling at 70rmb in Wuhan. 💔 That’s the same amount of $ I used to buy a large pineapple yesterday. pic.twitter.com/RnUpGKv5ml

— Teresa Iek 🍳 (@iekmayo) January 23, 2020

“Cuba anda lihat pada menu daging haiwan yang ada di sana. Mereka turut makan koala. Tiada haiwan yang selamat daripada dimakan di China,” tulis salah satu komen yang terdapat di laman Weibo di mana berita ini pada mulanya tersebar.

“Disembelih segar, dibekukan dan dihantar terus ke rumah anda,” antara yang tertera pada papan harga yang terdapat di pasar berkenaan.

Penduduk Australia turut tertanya-tanya bagaimana mereka boleh mendapat stok koala hidup sedangkan haiwan berkenaan cuma boleh didapati di Australia sahaja. Mereka tidak dapat menerima kenyataan haiwan yang jinak ini turut menjadi ‘mangsa’ bagi memenuhi selera pelik segelintir penduduk tempatan di China.

Selepas penularan gambar ini, ramai yang berharap pihak kerajaan China dapat menyelia jenis daging eksotik yang bakal dijual di China. Dengan kebakaran yang mengorbankan lebih 1 bilion hidupan di Australia, ia bukan masa yang terbaik untuk melihat daging koala dijual dan kemudiannya dijadikan menu makanan.

Semua penduduk di Wuhan, China dikuarantin oleh pihak kerajaan dalam usaha mengelakkan virus ini daripada terus merebak ke seluruh dunia. Anda boleh bacanya lagi di bawah.

China Kuarantin Wuhan, Pasar Basah Jual Produk Eksotik Didakwa Punca Tular Virus

Tidak Lengkap Percutian Anda Ke Perth, Australia Jika Tidak Melawat 8 Lokasi Ini


Anda Tidak Pernah Sangka Yang Rakyat Bangladesh Seorang…Sebelum Menjadi Buruh Di Malaysia

Pada tahun 1973, pejuang Bangladesh menyertai rakyat Mesri, Syria dan Palestin menentang Israel semasa Perang Oktober. Mengikut Fathi Abu al-Aradat “Terdapat sekitar 1000 hingga 1500 daripada mereka. Terdapat juga Batalion-batalion yang semuanya adalah warga Bangladesh”

Pada tahun 1980, terdapat beribu-ribu rakyat Bangladesh datang ke Lubnan sebagai sukarelawan dan menyertai pejuangan Palestin. Menurut Perpustakaan Kongres Amerika Syarikat, pada tahun 1987, kerajaan Bangladesh dilaporkan telah menawarkan seramai 8000 belia untuk menyertai Pertubuhan Pembebasan Palestin. Penawaran tersebut berlaku selepas lawatan Yasser Arafat ke negara tersebut.

Laporan itu juga menyatakan beberapa tokoh tentera Bangladesh telah dihantar ke Palestin untuk mengambil bahagian dalam latihan ketenteraan.

Setiausaha Fatah, Fathi Abu al-Aradat memberitahu Al-Akhbar “Saya masih ingat mereka ini sangat berdisiplin. Mereka mempunyai semangat yang luar biasa. Apabila Israel menyerang dan menawan beberapa pejuang Bangladesh, mereka berkata ‘PPP, tidak kepada Israel’ walaupun diseksa dengan teruk. Mereka juga mempunyai hubungan yang baik dengan pejuang lain.”

Ziyad Hammo, seorang pegawai PFLP-GC memberitahu “Mereka mempunyai bakat ketenteraan tetapi banyak bertugas sebagai pembawa senjata dan penjaga pejabat tertentu. Tetapi jika mereka dikehendaki berjuang, mereka akan berjuang.”

Kamal Mustafa Ali warganegara Bangladesh pernah digelarkan sebagai ‘wira yang syahid’. Beliau bersemadi di pinggir Kem Pelarian Shatila. Di atas batu nisan beliau, terukir ayat al-Quran

“Dan jangan sekali-kali engkau menyangka orang-orang yang terbunuh (yang gugur Syahid) pada jalan Allah itu mati, (mereka tidak mati) bahkan mereka adalah hidup (secara istimewa) di sisi Tuhan mereka dengan mendapat rezeki”

Kamal Mustafa Ali syahid semasa pertempuran menentang Israel di ‘Castle of the High Rock’, terletak di wilayah selatan Nabatiyeh yang diperintah oleh Kerajaan Lubnan.

Pada tahun 2004, kubur Kamal Mustafa Ali telah digali dan mayat beliau telah dihantar pulang ke Bangladesh dan disemadikan disana sebagai mengingati pejuang beliau menentang Israel.


Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’

Kerajaan Belanda baru-baru ini telah mengumumkan perintah ‘lockdown’ kepada seluruh negara selepas wabak COVID-19 menyerang lebih kurang 1,000 orang dan telah mengakibatkan 20 kematian di negara tersebut.

Walaubagaimanapun, kelainan yang ditunjukkan oleh rakyat Belanda apabila mereka telah bertindak untuk beratur bagi membeli bekalan ganja sepanjang tempoh ‘lockdown’ tersebut.

Menurut agensi berita RFI, para pengguna ganja telah berbaris panjang di luar kedai pada Ahad lalu bagi membeli bekalan ganja sebelum kedai menjual ganja tutup sepenuhnya bagi memenuhi arahan yang dikeluarkan oleh kerajaan.

“Selama dua bulan yang akan datang, kita tidak boleh mendapatkan bekalan ganja, jadi lebih baik sekurang-kurangnya ada sedikit bekalan ini di rumah,” kata Jonathan, seorang pembeli ganja di luar kedai kopi The Point di The Hague.

The government announced that all shops including coffeeshop will be closed for the next three weeks and people were out on the street to get the last minute weed supply lmao Dutch priorities 😆 pic.twitter.com/mfTQwL9tVc

— Kak Long (@SpongeBobCatz) March 15, 2020

Serbuan ke kedai ganja berlaku selepas beberapa minit Menteri Kesihatan dan Pendidikan Belanda memberi sidang media dengan mengumumkan perintah ‘lockdown’ kepada seluruh Belanda yang akan memberi kesan kepada penutupan sekolah dan seluruh kedai di Belanda.

Beberapa gambaran dapat dilihat apabila sesetengah pengguna sosial media telah bertindak berkongsi situasi semasa selepas perintah tersebut dikeluarkan. Barisan panjang dapat dilihat di sekitar kedai-kedai menjual ganja di sana.

Ganja sebenarnya masih salah di sisi undang-undang di Belanda, tetapi kerajaan di sana memberi kelonggaran kepada rakyat mereka dengan memiliki ganja tidak lebih daripada lima gram.

Untuk bacaan lanjut mengenai COVID-19, klik pautan di bawah.

Penganut Hindu Di India Minum Air Kencing Lembu, Percaya Mampu Sembuhkan COVID-19

Media Perancis Puji Cara Hidup Islam, Percaya Mampu Cegah COVID-19 Daripada Merebak

Tular Gambar ‘Face Mask’ Dijemur, Netizen Saran Koyak Sebelum Buang


Rakyat China Belanja RM61.2 Juta, Borong Durian Musang King Dari Malaysia

Sebanyak 300,000 durian Musang King berjaya dijual dalam masa kurang dari satu jam dalam jualan kilat yang berlangsung secara atas talian di China.

Acara jualan ini merupakan sebahagian daripada festival durian atas talian di antara China – Malaysia 2020 (Guangxi).

South China Morning Post melaporkan, dengan berat kira-kira 60 tan, kesemua durian dilaporkan habis dijual dalam masa kurang satu jam dengan nilai jualan berjaya dicatat sekitar RM61.2 juta (USD $14.7 juta)

Rekod jualan telah diumumkan pada hari pelancaran festival durian yang dilakukan secara atas talian dari tiga laman web dari wilayah berbeza – di Qinzhou, Kuala Lumpur dan Raub, Pahang.

Wakil Perdana Menteri China, Tiong King Sing menyatakan bahawa dia yakin bahawa eskport durian Malaysia ke China akan menyumbang kepada perdagangan dua hala antara kedua-dua negara, lapor The Star.

Katanya, menurut statistik, China telah mengimport 600,000 tan durian bernilai USD$1.7 bilion tahun lalu, dengan 7,700 tan durian bernilai USD$67 juta diimport dari Malaysia.

Untuk rekod, China turut mengimport 3,200 durian sejuk beku dari Malaysia yang berjumlah USD41 juta pada tahun 2018.

Untuk bacaan lanjut, klik pautan di bawah.

Akibat Hidu Bau Durian, 12 Orang Di Jerman Jatuh Sakit

Pertama Di Malaysia, FAMA Jual Durian Secara ‘Online’ Mulai Hari Ini Curi Perhatian Netizen

Harga Durian Ikut Kereta Pelanggan, Meningkat Berkali Ganda Jika Datang Guna Kereta Mewah


Rakyat China Rasa Ditipu, Menyesal Beli Rumah Di ‘Bandar Hantu’ Forest City Johor

Seorang wanita warga China menyesal melabur sebahagian wangnya untuk membeli rumah di Forest City Johor Baharu selepas pemaju dikatakan gagal untuk menyediakan segala kemudahan yang dijanjikan sehingga menjadikan kawasan tersebut seperti sebuah bandar berhantu.

Dia dilaporkan mahu menarik diri daripada pembelian rumah di kawasan tersebut, tetapi malangnya sudah terlambat. Projek itu akhirnya terbengkalai, bertukar menjadi sebuah bandar hantu dengan banyak lot yang tidak berpenghuni dan persekitaran yang tidak terurus.

Menurut laporan Must Share News, Yang Ting Ting hadir ke Johor untuk melihat sendiri betapa kecewanya beliau dengan pembinaan rumahnya di Forest City selepas beberapa faedah yang ditawarkan oleh pemaju tidak dilaksanakan.

Sebuah apartmen seluas 648 kaki persegi telah dibeli olehnya pada 2015 dengan harga sekitar 1.8 juta yuan atau RM1.1 juta dengan pelan ansuran bulanan 10 tahun.

Pemaju menjanjikan bahawa banyak faedah, seperti perkhidmatan kereta api berkelajuan tinggi ke Singapura, rumah dengan pemandangan laut, dan “dasar pelajar China luar negara”, yang akan memudahkan kemasukan anak pemilik ke institusi pendidikan tempatan yang berprestij.

Bagaimanapun, menurut laporan media Hong Kong, HK01, melaporkan bahawa pemaju gagal menunaikan semua janji mereka.

Semasa pemeriksaan pra-penyerahan rumah pangsa itu, Yang menyedari bahawa apa yang dipanggil “pemandangan laut yang megah” adalah indah khabar dari rupa kerana pemandangan laut hampir tidak dapat dilihat dari unitnya.

Selain itu, dia juga mendapati bahawa unit itu adalah sebahagian daripada kondominium komersial.

Merasa seolah ditipu, Yang cuba mendapatkan bayaran balik dengan alasan pemaju telah menukar hak milik kediaman bangunan itu kepada komersial tanpa kebenarannya.

Malangnya, dia mendakwa bahawa telah diberi jawapan yang dingin dan pasif. Dia kemudian mendapat tahu bahawa pembeli lain juga berada dalam situasi yang sama, kerana 90% pembeli adalah warga China.

Yang dan pembeli yang lain cuba meluahkan rasa tidak puas hati mereka kepada pelbagai agensi di China, namun berhadapan dengan penolakan kerana pihak berkuasa China tidak boleh mengambil tindakan disebabkan harta tersebut berada di luar negara.

Bagaimanapun, Yang bertekad untuk mengambil tindakan undang-undang terhadap pemaju. Dia sedang dalam proses untuk menyiapkan keseluruhan dakwaan bagi memfailkan saman terhadap pemaju.

Untuk rekod, Forest City merupakah hartanah serba mewah dan elit yang terletak di Mukim Gelang Patah, Johor dan mempunyai keluasan sehingga 1,370 hektar. Diumumkan pada tahun 2006, projek itu diletakkan di bawah China’s Belt and Road Initiative dan dijangka siap pada 2035 dengan kos sebanyak USD$ 100 bilion.

Bagaimanapun, kawasan yang dijanjikan dengan pelbagai kemodenan ini telah menjadi bandar hantu dengan pelbagai banggunan yang gagal disiapkan dan kawasan yang tidak terurus.

Pada tahun lalu, seorang wartawan Insider menulis dalam catatan pengalamannya bahawa bandar ini dianggap ‘bandar hantu’ kerana kapasiti penduduknya kini kurang dari 5%, manakala laporan terakhir 2019 menyebut bahawa hanya 500 penduduk yang berpindah ke sana.

Selain itu, bandar ini juga tersenarai sebagai Most Useless Megaprojects in the World oleh saluran YouTube Top Luxury pada 2021. Saluran yang mempunyai lebih 200,000 pengikut itu telah menyenaraikan lima megaprojek yang tidak memberi keuntungan dan paling tidak berguna di dunia dan salah satunya terletak di Johor Bahru.


Ahli ‘Avengers’ Kagum Dengan Keberanian Hero Berusia 6 Tahun Ini Selamatkan Adik Daripada Digigit Anjing

Tular di media sosial sejak kelmarin apabila seorang kanak-kanak berusia 6 tahun di Amerika Syarikat tampil untuk menyelamatkan adik perempuannya daripada digigit anjing.

Beliau difahamkan sanggup berdepan dengan anjing meskipun digigit pada bahagian kepala dan muka sekaligus menerima 90 jahitan demi menyelamatkan adik perempuannya. Perkongsian daripada mak cik hero cilik bernama Bridger Walker ini secara tidak langsung telah mendapat perhatian netizen termasuk para selebriti Hollywood.

Have y’all noticed that I have no idea what I’m doing yet? #UmmmIAccidentallyWentViral? When I first posted for Bridger, I expected maybe 500 likes at most and maybe a couple dozen reshares. But here we are. So much love from all walks of life (including a few celebs)! And we just got off a call with a friendly neighborhood idol. (Pic is of Bridger’s reaction right after the call.) Bridger is over the moon! Can’t wait to show him what’s next: a message from some guy who doesn’t like bullies. Gotta wait for the stardust to clear from his eyes first, though. Mission accomplished, everyone! We can’t thank you enough. #BridgerStrong EDIT: I feel like I should also mention that Bridger has also loved all of the other videos and messages I’ve shown him from all of you. We might not be able to get to everyone right away, but your messages are no less appreciated.

A post shared by  Nikki Walker (@nicolenoelwalker) on Jul 15, 2020 at 11:22am PDT

Siapa sangka menerusi sokongan #BridgerStrong, barisan para pelakon filem The Avengers turut tampil untuk mengucapkan tahniah di atas keberanian yang ditunjukkan Bridger dalam usaha untuk menyelamatkan adik perempuannya.

Antara yang menarik perhatian ramai sudah pastinya perbualan secara video antara Bridger bersama Chris Evans selaku Captain America yang dikongsikan melalui laman Instagram.

There are no words. We are so, so thankful.

A post shared by  Nikki Walker (@nicolenoelwalker) on Jul 15, 2020 at 4:36pm PDT

Bukan itu sahaja, keluarga Bridger turut mendapatkan sokongan daripada beberapa pelakon lain termasuk Mark Ruffalo selaku Hulk, Tom Holland selaku Spiderman serta Hugh Jackman selaku Wolverine yang tampil menunjukkan rasa kagum mereka terhadap keberanian Bridger.

Tahniah kami diucapkan buat Bridger yang sanggup menggadai nyawa demi menyelamatkan adik perempuannya meskipun baru sahaja berusia 6 tahun.

Buat anda yang berminat untuk mengetahui lebih lanjut mengenai kisah ini, anda boleh klik pautan di bawah untuk mengetahui lebih lanjut. Turut dikongsikan, kisah air Milo pekerja Myanmar di Malaysia yang pastinya membuatkan anda sebak ini.

Terima 90 Jahitan, Hero Berusia 6 Tahun Ini Sanggup Gadai Nyawa Selamatkan Adik Daripada Gigitan Anjing

Air Milo Jadi Tanda Ingatan, Kisah Pekerja Myanmar Di Malaysia Ini Undang Sebak


Rakyat China ‘Tertipu’ Dengan Penggunaan Bunga Api Palsu Sempena Sambutan Tahun Baru

Sekiranya sebelum ini sering dilihat negara luar menjadi mangsa penipuan China, lain ceritanya pada kali ini apabila rakyatnya sendiri tertipu dengan sambutan tahun baru di negara mereka.

Semuanya bermula apabila sejumlah besar rakyat China di Shanghai pertunjukan bunga api sebagai simbolik kepada sambutan tahun baru. Walau bagaimanapun, penantian mereka ternyata kecewa apabila dilaporkan tidak ada sebarang bunga api pada malam tersebut.

Keadaan menjadi semakin hairan buat rakyat China apabila berita di China memaparkan sambutan tahun baru menggunakan 2,000 dron yang hadir dengan formasi bunga api serta kemajuan Shanghai sepanjang 40 tahun.

Semuanya terbongkar apabila laporan daripada BBC melaporkan pertunjukan dron tersebut telah dirakam dengan lebih awal pada 28 Disember dan sengaja ditayangkan pada malam tahun baru.

Meskipun berjaya membuatkan orang ramai seluruh dunia teruja dengan idea kreatif kumpulan dari China ini, pemilihan untuk tidak menerbangkan dron pada malam tahun baru bagi membolehkan orang ramai melihatnya secara terus telah menimbulkan kekecewaan rakyat China.

In Shanghai, revelers welcomed in the new year with a drone display forming various shapes and patterns against the night sky over the Huangpu River https://t.co/wq7AvkkIpI pic.twitter.com/XKECtdnAVY

— The New York Times (@nytimes) December 31, 2019

Walau bagaimanapun, siaran TV China, Shanghai Dragon Television mempunyai alasan sebaliknya dimana tayangan tersebut sengaja dirakam lebih awal dan ditayangkan pada malam tahun baru untuk meningkatkan jumlah tontonan pada malam tersebut.

Selain itu, difahamakn pemilihan dron untuk sebagai cara untuk menyambut tahun baru berbanding bunga api adalah altenatif terbaru dalam menjaga alam sekitar dan kualiti pengudaraan.

Para netizen ternyata kagum dengan keunikan visual sambutan tahun baharu di Putrajaya. Turut dikongsikan, aktiviti Elon Musk yang memilih untuk menyambut tahun baru di kilang Tesla.

Netizen Kagum Dengan Keunikan Visual Sambutan Tahun Baharu Di Putrajaya

Ini Sebabnya Elon Musk Pilih Untuk ‘Menyambut’ Tahun Baru Di Kilang Tesla


Rakyat Filipina Langgar Perintah Gereja, Jalankan Ritual Salib Dengan Paku

Lapan warga Filipina dipaku pada salib pada 7 April yang lalu dalam usaha untuk melakonkan semula penderitaan Jesus dalam tradisi Good Friday. Ritual ini mungkin kelihatan ngeri, tetapi ia telah berjaya menjadi tarikan pelancong ke Filipina walaupun ia ditentang dengan keras oleh pihak gereja, lapor CNBC.

Ini merupakan pertama kali budaya klasik ini dipersembahkan di sebuah perkampungan pertanian San Pedro Cutud di wilayah Pampanga di utara Manila selepas tiga tahun dihentikan akibat wabak COVID-19. Kira-kira sedozen penduduk kampung mendaftar tetapi hanya lapan yang dipilih untuk menjalani ritual ini.

Salah seorang peserta dengan tangannya berbalut selepas dipaku pada salib berkata kepada wartawan bahawa dia melakukan perkara ini bagi menawarkan doa agar dunia pulih daripada wabak COVID-19 yang telah membunuh berjuta nyawa. Dia juga memohon agar perang di antara Rusia dan Ukraine, yang telah menyumbang kepada kenaikan ekonomi dunia, boleh ditamatkan secepat mungkin.

Difahamkan salah seorang peserta pula menjalani ritual ini kerana terselamat tanpa sebarang kecederaan apabila dia jatuh dari bangunan tiga tingkat pada 1985. Sejak itu, dia tidak pernah tertinggal untuk menjalani tradisi ini sebagai tanda syukur atas apa yang dianggapnya sebagai ajaib.

Sebelum ritual penyaliban dilakukan, para peserta akan dipakaikan mahkota berduri yang dibuat daripada ranting kayu. Mereka kemudiannya akan memikul salib kayu di belakang sambil berjalan selama lebih daripada satu kilometer. Selepas itu mereka akan disalib menggunakan paku 4 inci di bahagian tapak tangan dan kaki sebelum berjemur di tengah-tengah terik matahari selama 10 minit.

Bagaimanapun, ritual ini mendapat tentangan gereja. Pemimpin-pemimpin gereja di Filipina telah menyuarakan rasa kurang senang dengan ritual ini. Dalam kenyataan pihak gereja, mereka menyatakan bahawa para peserta ritual sebenarnya boleh membuktikan dengan cara lain jika mereka betul-betul seorang penganut yang setia, bukannya dengan menyakitkan diri.

Robert Reyes, seorang paderi Katolik dan aktivis hak asasi manusia berkata upacara penyaliban yang dilakukan oleh sebahagian penganut katolik itu mencerminkan kegagalan gereja untuk mendidik rakyat Filipina mengenai ajaran Kristian sehingga membuatkan mereka meneroka cara sendiri untuk membuktikan keimanan mereka.


Rakyat India Berbaris Panjang Beli Arak, Mahu ‘Raikan’ Kelonggaran Perintah Lockdown

Kedai minuman keras dibuka semula buat pertama kalinya di negeri dan bandar di sekitar India termasuk New Delhi berikutan kelonggaran perintah penguncian selepas 40 hari.

Namun itu tidak menghalang pihak polis daripada bertindak ‘ganas’ apabila mereka dilihat memukul sekumpulan orang yang gagal mematuhi peraturan walaupun perintah penguncian sudah dilonggarkan.

Perintah penguncian oleh kerajaan India menyaksikan hampir semua aktiviti telah dilarang mulai 24 Mac lalu dalam usaha untuk menghentikan penyebaran wabak COVID-19.

Ringa Ringa ft Mandu Bottle . . . . Here is remake of the Allu Arjun hit song 'Ringa Ringa' from Prakasham District in Andhra Pradesh.

A post shared by  Firstpost (@firstpost) on May 4, 2020 at 3:43am PDT

Seorang pembeli, Asit Banerjee, 55, mengatakan bahawa dia memerlukan alkohol untuk ‘memberi tenaga’ kepadanya ketika penguncian akibat COVID-19, “Kami telah menyendiri selama lebih dari satu bulan. Alkohol akan memberi tenaga kepada kita untuk menjaga jarak sosial semasa wabak.”

Banerjee yang berasal dari Kalkota sanggup berbaris panjang bagi membeli minuman keras. Mereka turut dikawal oleh polis yang memegang tongkat lathi untuk tujuan mengawal orang ramai.

Di tempat lain, termasuk di Ghaziabad di Uttar Pradesh, polis negeri terpaksa mengarahkan kedai ditutup awal selepas berlaku barisan panjang dan mereka gagal mematuhi penjarakan sosial.

“Salah satu kedai telah dibuka pada waktu pagi tetapi berlaku pertempuran kerana orang ramai berkumpul,” kata seorang pegawai polis. Beratus-ratus orang terus berkeliaran di sekitar jalan dengan harapan kedai itu dibenarkan untuk dibuka semula.

People erupted in celebrations as liquor shops opened across the country today. Firecrackers and drums were heard all across while poojas, aartis with flowers, incense sticks, camphor and crackers were conducted and coconuts were broken to rejoice. . . Booze lovers revelled in the resumption of liquor sales, and several parts of the country witnessed people lining up since 3 am, with queues being as long as several kilometres at a stretch. . . Video credits: sushilrTOI, News18, scribe_prashant, ashi_apple, Madrassan_Pinky, BangaloreMirror . . . . #india #karnataka #andhrapradesh #liquorshops #celebration #corona #coronavirus #coronavirusupdates #COVID #covid19 #covid_19 #coronaoutbreak

A post shared by  Firstpost (@firstpost) on May 4, 2020 at 1:41am PDT

“Rasanya saya tidak ada apa yang mahu dilakukan di rumah,” kata Deepak Kumar, 30, ketika dia menunggu dengan sabar di seberang jalan di satu kedai di New Delhi.

Seorang pelanggan bertuah yang berjaya membeli sebilangan minuman keras, Sagar, 25 tahun, mengatakan bahawa dia pergi ke sebuah kedai di Delhi pada pukul 7.30 pagi dan mendapati ia telah dibuka lebih awal.

“Terdapat sekitar 20 hingga 25 orang pada waktu pagi dan kedai itu dibuka selama kira-kira dua jam,” katanya.

“Lima orang dalam satu kumpulan dibenarkan masuk. Sekarang mereka telah menutup kedai itu.”

Long queues were observed at several liquor stores in Delhi on Monday, including a kilometre-long queue at one place. | Cartoon by @manjultoons . . . . . . . . . #india #liquorshops #corona #coronavirus #COVID #delhi

A post shared by  Firstpost (@firstpost) on May 4, 2020 at 7:30pm PDT

Di beberapa negeri, termasuk Maharashtra, kedai minuman keras ditutup di tengah-tengah kekeliruan arahan dari kerajaan – kedai mana yang dibenarkan dibuka dan kedai mana yang tidak dibenarkan dibuka. Manakala di beberapa negeri seperti Assam, ia dibenarkan dibuka beberapa hari sebelum.

Walaupun menyalahi undang-undang di beberapa kawasan, termasuk negara asal Perdana Menteri Narendra Modi, Gujarat, penggunaan alkohol di India didapati meningkat dalam beberapa tahun kebelakangan ini ketika kasta menengah mula berkembang di negara itu.

Untuk bacaan lanjut mengenai situasi COVID-19 di India, klik pautan di bawah.

Gelombang Baharu Kes COVID-19, Kerajaan India Buru Jemaah Tabligh

Kerajaan India Arah Hospital Asingkan Pesakit COVID-19 Muslim Dan Hindu

‘Lockdown’ Di India, Ibu Sanggup Redah Perjalanan 1,400KM Kerana Rindukan Anak


Rakyat India Mahu Berlian Legenda Kohinoor Dipulangkan Selepas Kemangkatan Ratu Elizabeth II

Selepas mangkatnya Queen Elizabeth II, berlian ‘sumpahan’ Kohinoor (Koh-i-Noor) mula menjadi sebutan terutamanya netizen di India.

Kohinoor merupakan salah satu berlian tercantik yang menghiasi mahkota Ratu Elizabeth II. Berlian ini sudah menjadi hiasan pada mahkota Ratu Elizabeth II lebih 100 tahun dan rakyat India mahu ia dipulangkan kembali ke negara asalnya.

Tidak diketahui bila pertama kali Koh-i-Noor yang berukuran 106 karat itu ditemui. Tetapi menurut sumber yang boleh dipercayai, batu ini sudah berpindah dari satu penguasa ke penguasa lain sejak awal abad ke-14 lagi.

Terdapat pelbagai versi cerita tentang sejarah Kohinoor ini. Kohinoor bermaksud ‘Mountain of Light’ dalam bahasa parsi dan kononnya mempunyai sumpahan terhadap sesiapa yang memilikinya.

Legenda mengatakan lelaki yang menyimpan berlian ini akan menguasai dunia, tetapi perlu bersedia dengan kemalangan yang bakal dihadapi.

Pictured here is the Kohinoor diamond. Stolen by the British and now in the hands of their Royal Family.

The British looted an est £45 thrillion from India between 1765-1938. They looted so much the word loot entered the English language from the Hindustani word meaning to rob pic.twitter.com/8x0lzFU6tG

— Friendly Neighborhood Comrade (@SpiritofLenin) September 8, 2022

Menurut sejarah, Kohinoor telah ‘diberikan’ kepada British pada 1849 sebagai salah satu pertukaran berdasarkan satu perjanjian yang ditandatangani oleh Maharaja Lahore selepas perang Anglo-Sikh.

Pada 1847, Maharaja Duleep Singh telah dipisahkan daripada ibunya dan dihantar ke Britain. Ketika umurnya sekitar 10 tahun pada 1849, beliau terpaksa memberi berlian tersebut kepada Britian sebagai ‘hadiah’. Sejak itu, berlian tersebut dijadikan salah satu permata yang menghiasi mahkota British Crown Jewel.

Pada ketika ini, netizen di India berpendapat ini adalah masa terbaik untuk berlian itu dipulangkan ke negara asalnya.

Give us back our Kohinoor! https://t.co/FzujPGLeWX

— 71dejavu 🇮🇳 (@moinaksg) September 10, 2022

Journey of #Kohinoor 💎: From India to England. After queen Elizabeth ll death all indian want to repeat the journey of #Kohinoor (England to INDIA) pic.twitter.com/L9j0Tpalym

— Bhupendra Gurjar (@Bhupend23316797) September 10, 2022

More than 200yrs they looted India, which costs more than the value of kohinoor bt we can't get it back. Already the crown 👑 given to queen Camila. We replaced UK as 5th economy in the world which is more precious & big victory ✌ for India against them.

— Sarju (@Sarjupatra) September 10, 2022

Kerajaan India sebelum ini pernah menuntut kembali berlian Kohinoor daripada Britain beberapa kali antaranya pada tahun 1947. Bagaimanapun, kerajaan Britain beberapa kali menolak permintaan tersebut dengan tegas.


Rakyat Indo Dakwa ‘Bomoh Hujan’ Malukan Negara Selepas Gagal Hentikan Hujan Di Konsert

Mbak Rara, bomoh yang popular dengan kepakaran menghentikan hujan kini dianggap sebagai individu yang memalukan negara Indonesia selepas kegagalan beliau menghentikan hujan pada satu acara konsert.

Beliau menjadi viral selepas satu video dimuat naik oleh akaun Instagram @fact.indo yang menunjukkan kegagalan beliau menghentikan hujan.

Menurut laporan media tempatan, dalam video tersebut, Mbak Rara kelihatan membuat penampilan pada salah sebuah konsert. Bagaimanapun, lokasi sebenar acara muzik itu tidak diketahui. Disyaki Mbak Rara sengaja dijemput ke majlis tersebut sebagai pengendali hujan.

Pada mulanya, dalam video tersebut, Mbak Rara sedang menari. Namun, tidak lama selepas itu tiba-tiba hujan turun dan sebahagian pengunjung kelihatan memakai baju hujan.

A post shared by Fakta Indo | Berita Indonesia (@fakta.indo)

“Video viral sebelum konsert, Mbak Rara dijemput sebagai pengendali hujan, dan ternyata hujan juga,” tulis kapsyen akaun Instagram tersebut.

Dan dalam video tersebut jelas kedengaran suara perakam video bertanyakan kenapa hujan walaupun sudah ada bomoh yang diupah untuk mengawal hujan.

“Ya Allah, macam mana ni hujan,” kata perakam video tersebut dalam salah satu bahasa daerah di Indonesia.

Video ini mendapat pelbagai komen daripada netizen. Kebanyakan netizen yang melihat video tersebut hanya mampu ketawa dan sebahagian lagi menyatakan bahawa Mbak Rara adalah pengendali hujan palsu.

“Kenapa anda perlu percaya jin yang kelihatan seperti ini,” kata netizen.

“Hujan membawa rahmat, nak ditahan macam mana pun tapi kalah dengan yang menghidupkan… kalau Allah izinkan apa-apa pun boleh berlaku,” kata netizen yang lain.

“Hadeuuuh bomoh palsu, bomoh bantuan sosial,” kata netizen.

Penganjur MotoGP Indonesia habiskan RM30,000 untuk bayar khidmat bomoh tolak hujan. Rujuk pautan di bawah untuk membaca.

Penganjur MotoGP Indonesia Habiskan RM30,000 Untuk Bayar Khidmat Bomoh ‘Tolak Hujan’

Alami Cuaca Buruk, Indonesia Guna Khidmat Bomoh Untuk ‘Tolak Hujan’ Pada Acara MotoGP


Rakyat Indonesia Bangga, Tentera Rusia Jumpa Indomie Di Markas Tentera Ukraine

Wartawan dari agensi berita RIA Novosti menemukan sejumlah bungkusan Indomie goreng ketika mengunjungi salah satu bekas markas tentera pada Jumaat lalu. Wilayah yang baru-baru ini ditawan oleh tentera Luhansk (LPR) dilaporkan telah menggunakan Indomie sebagai merupakan bekalan makanan sepanjang perang.

Dalam ciapan itu, Indomie yang ditemukan ialah mee goreng berempah dengan tarikh luput pada 5 Ogos 2022. Selain Indomie, terdapat juga beberapa bungkusan makanan dari negara luar seperti dari US, UK dan negara lain.

“Banyak bungkusan makanan kosong dan bungkusan dan kotak yang tidak disentuh berselerak di seluruh bangunan,” tulis RIA Novosti berdasarkan laporan di Troitskoye. “Semua ini buatan asing, anda tidak boleh membeli barangan seperti itu di Ukraine, kerepek Amerika, muesli British, bar bijirin, wafel, mee segera dan gula dari negara lain. Terdapat juga kotak rokok,” tambah RIA Novosti.

Video of the Indomie: pic.twitter.com/9ry84i4IRI

Maklumat ini juga dimuat naik oleh akaun Twitter JATOSINT, akaun yang mengumpul dan mengaitkan maklumat sumber terbuka.

Matyev Platov, pejuang Republik Rakyat Luhansk (LPR), berkata bekalan yang ditemui menunjukkan terdapat ‘askar upahan asing’ yang menjaga kawasan di sana. Atau bagi tentera LRP, mereka mengesyaki Barat sedang melatih tentera Ukraine di sana.

Sementara itu, jurucakap Kementerian Luar Indonesia, Teuku Faizasyah memaklumkan, penemuan Indomie di lokasi perang itu secara tidak langsung menunjukkan penggemar Indomie datang dari pelbagai negara di seluruh dunia.

“Walaupun mi segera itu ditemukan di lokasi perang, tapi rakyat Indonesia masih berbangga kerana makanan jenama tempatan turut menjadi pilihan komuniti antarabangsa.

“Itu jelas menunjukkan peminat Indomie berada di seluruh dunia,” katanya seperti yang dilapor CNN Indonesia.

Untuk makluman, kampung Troitskoye terletak berhampiran garisan sempadan di antara Ukraine dan LPR dan Republik Rakyat Donetsk (DPR), dua kumpulan pemisah pro-Rusia. Kampung itu dikatakan berada di bawah kawalan Ukraine sejak perang pemisah meletus pada 2014.

Pengadun asal perencah Indomie dilaporkan meninggal dunia. Rujuk pautan di bawah untuk membaca.

Pengadun Asal Perencah Indomie Dilaporkan Meninggal Dunia

Reka Bentuk Kreatif Influencer Indonesia, Hasilkan Jaket Dari Bungkusan Indomie

Gara-Gara Perang Rusia Dan Ukraine, Stok Mi Segera Indomie Berkurang Di Pasaran


Rakyat Indonesia Berkumpul Di Kedutaan Malaysia, Protes Buku Komik Burukkan Pembantu Rumah

Sebuah kumpulan penunjuk perasaan yang dikenali sebagai Corong Rakyat telah turun ke jalanan membantah penjualan dan cetakan sebuah buku komik. Menurut Malay Mail, buku tersebut didakwa telah memburukkan pembantu rumah warga Indonesia yang bekerja di Malaysia.

Berpuluh-puluh ahli kumpulan yang mewakili rakyat Indonesia ini telah menuju ke luar Kedutaan Malaysia dan menuntut pihak berkuasa menghentikan cetakan dan penjualan buku komik itu di beberapa rangkaian kedai buku di Malaysia.

Mereka juga menggesa pihak berkuasa menyiasat motif di sebalik cerita dan ilustrasi oleh penulis komik, Cheeming Boey. Menurut laporan berita tempatan, Boey, 45, adalah warganegara Malaysia yang dilahirkan di Singapura dan bermastautin di Amerika Syarikat.

“Kami menggesa pihak Kedutaan Malaysia mengambil tindakan tegas terhadap penulis komik bertajuk ‘When I Was a Kid’ edisi ke-3 iaitu warganegara Malaysia kelahiran Singapura bernama Cheeming Boey (Boey) lahir 12 April 1978 (45 tahun). ) dan bermastautin di Amerika Syarikat,” kata penyelaras tindakan Ahmad seperti yang dilaporkan Hop.Id.

Aksi protes ini turut membakar komik sebagai bentuk kekecewaan dan bantahan berhubung kandungan komik tersebut yang sengaja melukakan hati Pekerja Migran Indonesia di Malaysia dan negara lain.

“Jalan cerita yang dicipta oleh penulis komik itu telah melukakan hati warga Indonesia/PMI di Malaysia. Tidak cukup dengan meminta maaf, tindakan perlu diambil.”

“Lakukan siasatan mendalam apakah motif penulis komik itu sehingga mereka sengaja melukakan hati PMI. Jangan biarkan kes ini berulang dan menjadi bola salji serta bongkah ais yang boleh menjejaskan hubungan dua hala antara Indonesia dan Malaysia,” katanya. membuat kesimpulan.

Pihak berkuasa Indonesia telah mengerahkan Polis Jakarta Selatan yang menghantar 47 anggota untuk memantau rapi protes yang bermula pada pukul 12 tengah hari dan berakhir kira-kira sejam kemudian.


Rakyat Indonesia Ketakutan, Wujud Geng Motor Yang Kerjanya Pancung Leher Orang

Rakyat Indonesia, terutamanya yang berada di Bandung kini berada dalam ketakutan selepas wujudnya satu geng motor yang melakukan pembunuhan penuh kejam. Dalam satu kes pergaduhan, seorang remaja berusia 23 tahun ditahan selepas didakwa membunuh seorang mangsa menggunakan parang pada 3 Februari lalu, lapor Vice Indonesia.

Difahamkan bahawa suspek tidak berpuas hati apabila dikutuk oleh mangsa ketika menghisap rokok. Dia kemudiannya menetak leher mangsa dengan menggunakan parang sehingga maut. Padahal mangsa telah memberikan suspek 10 batang rokok seperti yang diminta olehnya.

Mayat mangsa hanya ditemui keesokkan harinya oleh seorang penduduk yang kemudiannya melaporkan mengenai penemuan itu kepada pegawai polis. Pada hari yang sama juga suspek ditahan di sebuah rumah, tetapi disebabkan dia melawan, pihak polis terpaksa menembak kakinya.

Ini merupakan sebahagian daripada cerita-cerita geng motor yang wujud di Indonesia. Kekejaman mereka kini mula menular di setiap kota Bandung sehingga ia menimbulkan rasa takut masyarakat setempat.

Sebelum itu, ada kejadian yang sama melibatkan geng motor bila mana seorang lelaki berusia 21 tahun telah ditetak sehingga mati oleh satu lagi geng motor yang berpangkalan di Bandung. Difahamkan bahawa kejadian ini berlaku tanpa sebab. Mangsa dikatakan kurang bernasib baik terserempak dengan geng motor tersebut semasa beliau berada di luar rumah pada waktu pagi.

Jenayah kumpulan motor yang semakin membuak di Bandung sejak kebelakangan ini. Kota yang sering dilewati oleh rakyat Malaysia ini juga kini sudah diberi nama sebagai Kota Gotham kerana banyak jenayah yang melibatkan geng motor.

Menurut Setiausaha Wilayah Kota Bandung, Ema Sumarna, puncanya ialah kemunculan kumpulan motosikal bernama Cari Gara-Gara atau singkatannya Cagar yang sering memburu mangsa pada waktu malam tanpa alasan atau sebab.

Diharapkan kepada rakyat Malaysia yang mahu ke sini pada masa akan datang untuk lebih berhati-hati. Ia lebih bahaya lagi apabila kumpulan ini mensasarkan mangsanya tidak kira usia. Mereka juga menyerang mangsa tanpa ada alasan yang kukuh.


Rakyat Indonesia Sudah Boleh Menggunakan Rupiah Di Malaysia

Sebelum ini, negara kita sudah boleh menerima pembayaran secara terus menggunakan kod QR daripada pengguna Singapura. Nampaknya kini Malaysia memperluaskan lagi ciri pembayaran merentas sempadan untuk pengguna Indonesia pula.

Bank Negara Malaysia (BNM) dan Bank Indonesia (BI) mengumumkan pelancaran komersial jalinan pembayaran kod QR rentas sempadan antara Indonesia dengan Malaysia.

BNM dalam satu kenyataan memaklumkan, pelancaran komersial jalinan ini menyaksikan penyertaan institusi kewangan peserta yang lebih banyak termasuk institusi kewangan bukan bank.

Pelancaran ini akan membolehkan lebih banyak rakyat Indonesia dan Malaysia membuat pembayaran runcit secara segera di kedua-dua negara dengan mengimbas kod QR Kod Standard Pembayaran Nasional (QRIS) atau DuitNow QR.

Kedua-dua pihak dalam kenyataan bersama berkata, pelancaran komersial jalinan itu adalah susulan kejayaan fasa rintis jalinan yang diumumkan pada 27 Januari 2022.

Gabenor BNM, Tan Sri Nor Shamsiah Mohd Yunus berkata jalinan antara negara ASEAN kini semakin kukuh apabila lebih banyak pengguna dari Malaysia dan Indonesia akan mendapat manfaat daripada pengalaman yang selamat, lebih lancar dan cekap untuk membuat dan menerima pembayaran rentas sempadan.

Bahkan, pengenalan ini bakal mewujudkan potensi besar untuk merangsang kegiatan ekonomi antara kedua-dua negara negara termasuk perbelanjaan.

Menurut BNM, jalinan pembayaran QR ini akan mengeratkan lagi hubungan ekonomi antara Indonesia dengan Malaysia serta menyokong pemulihan ekonomi selepas pandemik yang lebih inklusif dan kukuh.

Jalinan pembayaran ini juga dijangka bukan sahaja memudahkan lagi para pelancong, bahkan memberikan manfaat kepada pelancongan dan sektor runcit kedua-dua negara.


Rakyat Indonesia Tak Sabar Mahu Melancong Ke Malaysia

Dalam tinjauan di Tourism Malaysia di ‘Astindo Hybrid Travel Fair’ anjuran Persatuan Syarikat Penjual Tiket Penerbangan Indonesia (Astindo), Bernama melaporkan bahawa pelancong Indonesia teruja untuk kembali melancong ke Malaysia sambil bertemu dengan ahli keluarga dan mendapatkan rawatan perubatan di sini.

Keterujaan mereka ini ditambah dengan laporan berita mengenai pembukaan sempadan negara yang akan dilakukan tidak lama lagi. Menurut pengurus pemasaran Tourism Malaysia di Jakarta, Niko Johan Tanosa, rakyat Indonesia kini mensasarkan beberapa lokasi utama sebagai tempat pelancongan seperti Kuala Lumpur, Pulau Pinang, Johor dan Genting Highland.

Niko dalam temubualnya bersama Bernama berkata, “Kita menjelaskan Malaysia setakat ini belum membuka sempadan sepenuhnya. Namun, pelancong boleh ke Malaysia melalui program Langkawi International Travel Bubble.”

Sebelum ini, Perdana Menteri Datuk Seri Ismail Sabri Yaakob bercadang untuk mengumumkan tarikh pembukaan sempadan negara minggu hadapan. Perkara itu disahkan Menteri Kesihatan, Khairy Jamaluddin selepas Kabinet yang bersidang semalam bersetuju dengan tarikh pembukaan sempadan itu, lapor Berita Harian.

“Semalam Kabinet sudah bersetuju dengan tarikh berkenaan, tinggal mahu diumumkan sahaja. Perdana Menteri akan umumkan dan tidak bermaksud ia akan dibuka terus minggu depan, tetapi pengumuman ini akan memberi sedikit masa kepada pihak dalam sektor dan industri pengembaraan dan pelancongan,” kata Khairy.

‘Ruang tamu di Indonesia, dapur di Malaysia’ – wanita ini pamer rumah di sempadan dua negara. Rujuk pautan di bawah untuk membaca.

‘Ruang Tamu Di Indonesia, Dapur Di Malaysia’ – Wanita Ini Pamer Rumah Di Sempadan Dua Negara

28 Lokasi Unik Ini Bakal Buat Anda Mahu Segera Ke Bandung, Indonesia

Nama Ibu Kota Indonesia Jadi Perdebatan, Apakah Maksud Disebalik Nama ‘Nusantara’?


Ahli Bekam Dakwa Darah Berubah Mengikut Jenama Vaksin, Ini Penjelasan Para Doktor

Tular baru-baru ini apabila seorang pengguna Facebook memuat naik satu kenyataan di mana beliau menyatakan bahawa darah seseorang bertukar warna mengikut vaksin yang diambil.

Beliau yang juga seorang ahli bekam mendakwa bahawa berlaku, “Perubahan keadaan warna darah mengikut jenama vaksin.” Perkara itu dibuktikan selepas beberapa minit individu yang divaksinasi itu di bekam.

Di dalam hantaran yang dimuat naik di Facebook, beliau menyatakan bahawa mereka yang mengambil vaksin jenama Sinovac, darahnya bertukar seperti nanah. Manakala mereka yang mengambil jenama Pfizer pula darahnya bertukar seperti air kencing.

Hantaran tersebut tular selepas dimuat naik oleh warganet di laman Instagram dan Twitter. Ia juga mendapat perhatian para petugas barisan hadapan.

Seorang doktor, Khairul Hafidz, dalam satu ciapannya menjawab mengapa warna darah itu bertukar seperti yang didakwa oleh lelaki terbabit.

“Begini, whole blood kita terdiri daripada 4 komponen iaitu plasma, sel darah putih, platlet dan sel darah merah. Biasa sahaja terjadi begitu kita nampak cair kerana plasma dah terpisah daripada whole blood ini tadi. Bukan sebab vaksin. Lagi satu, kenapa kena bekam lepas vaksin?” Katanya.

Doktor Latif Saad pula di dalam hantarannya di laman Facebook menyatakan bahawa darah terdiri kepada dua bahagian iaitu plasma dan darah.

“Selalunya kalau kita ambil darah dan campur dalam tabung uji, darah itu akan mendap dan menghasilkan bahagian plasma dibahagian atas yg selalunya berwarna kuning seperti ‘Air kencing’ dan juga bahagian bawah berwarna merah iaitu mempunyai sel darah merah.

“Terkadang jika terlampau banyak lemak di dalam darah, ia akan menjadikan plasma itu berwarna kuning seperti nanah. Sebenarnya warna kuning itu adalah lemak. Selalunya staff lab akan describe ia sebagai lipaemic sampel disebabkan terlalu banyak lemak,” katanya.

Tambah beliau lagi, sampel darah yang dipaparkan selepas bekam itu adalah sampel darah yang normal dan bukannya disebabkan vaksin. Jika seseorang yang tidak divaksin pun akan menghasilkan darah yang sama seperti mereka yang sudah divaksin.

Anti-vaksin dikecam buat eksperimen sosial, bangga dapat masuk kedai walaupun tolak vaksin. Klik pautan di bawah untuk membaca.

Anti-Vaksin Dikecam Buat Eksperimen Sosial, Bangga Dapat Masuk Kedai Walaupun Tolak Vaksin

Sudah Terima Vaksin Di India, Doktor Gigi Ini Kongsi Pengalaman Dan Kesan Sampingan Dialaminya

Kelantan Bakal Hentikan Agihan Vaksin Sinovac, Digantikan Dengan Vaksin Pfizer


‘The koyak army is trembling’ – Rakyat Israel Perli Netizen, Dakwa Mossad Buat Orang Malaysia Takut

Beberapa hari ini rakyat Malaysia dikejutkan dengan sebuah operasi perisikan yang dijalankan oleh Mossad di negara ini. Operasi yang dijalankan oleh agensi perisikan Israel ini mensasarkan rakyat Palestin yang tinggal di sini dan dipercayai mempunyai hubungan dengan organisasi pejuang kebebasan Palestin, iaitu Hamas.

Dalam laporan The Vocket semalam, difahamkan bahawa seorang rakyat Palestin telah diculik oleh Mossad. Penculikan ini dipercayai dilakukan dengan kerjasama rakyat Malaysia yang diupah oleh agensi risikan Israel tersebut. Mereka menculik serta mencederakan mangsa bagi mendapatkan maklumat mengenai organisasi Hamas.

Tindakan rakyat Malaysia yang bekerjasama dengan ejen Israel ini telah dikutuk oleh sebahagian pengguna maya. Bagi mereka, tindakan rakyat Malaysia yang bersetuju melakukan kerja kotor bersama Mossad adalah satu pengkhianatan yang besar kepada negara. Sebahagian pula menyatakan bahawa mereka ini dikaburkan dengan duit.

Bagaimanapun, bagi rakyat Israel, laporan mengenai operasi Mossad yang dijalankan di Malaysia adalah sebuah jenaka. Seorang rakyat Israel dan juga wartawan di sana turut memerli Malaysia dengan berkata bahawa berita ini telah membuatkan rakyat Malaysia menjadi takut. Dalam muat naik itu, Hananya Naftali turut memerli ‘koyak army’.

“Berita hangat di Malaysia: Rangkaian Mossad berada di negara ini sebagai sebahagian daripada perang global menentang Hamas dan ahli Jihad Islam. ‘Tentera Koyak’ ketakutan,” katanya dalam satu muat turun di Facebook peribadi beliau.

Tidak pasti adakah ini jenaka atau sekadar gurauan daripada Naftali, tetapi ini bukanlah kali pertama beliau berjenaka soal Malaysia. Terdahulu, sewaktu perang diantara Israel dan Palestin berlangsung, Naftali turut diserang oleh netizen Malaysia dan dia diperli oleh rakyat Malaysia kerana ‘koyak’ – perkataan yang sering diguna oleh anak muda zaman sekarang dalam mengambarkan seseorang yang tidak tahan apabila diherdik.

Sejak hantaran itu dibuat, ramai rakyat Malaysia yang ‘berkampung’ di halaman Naftali. Kebanyakan rakyat Malaysia menyatakan bahawa mereka langsung tidak gentar dengan Israel, sebahagian pula meminta agar Naftali membawa pulang rakyat Malaysia yang diupah untuk bekerjasama dengan Mossad ke Israel.


Rakyat Jepun ‘Gelisah’ Dengan Cuti 10 Hari

Musim cuti merupakan waktu yang paling menngembirakan dan ditunggu-tunggu oleh seluruh rakyat Malaysia. Selalunya masa ini akan digunakan sebaik-baiknya untuk meluangkan masa bersama keluarga, rakan-rakan dan orang tersayang. Namun lain pula yang terjadi kepada rakyat Jepun ketika diberikan cuti terpanjang kepada semua rakyatnya selama 10 hari.

Cuti 10 hari ini atau lebih dikenali sebagai Golden Week diberikan kepada rakyat Jepun bersempena dengan sambutan peralihan takhta Maharaja Akhito kepada Putera Mahkota Naruhito pada hari ini dan esok. Cuti berlarutan sehingga 10 hari ini juga disebabkan oleh himpunan beberapa cuti umum yang jatuh pada 29 April dan 3-6 Mei.

Japan kicked off an unprecedented 10-day holiday, including celebration days for the imperial transition, as airports were packed with record travellers while people queued at teller machines in the cash-dominated nation https://t.co/451XeS63iE

Menurut laporan Daily Mail, sebanyak 45% rakyat Jepun bekerja tidak gembira dengan pengumuman cuti ini. Perkara ini disebabkan sikap penduduk tersebut sendiri yang lebih senang bekerja berbanding berehat di rumah. Hanya 35% pekerja menerima pengumuman ini dengan senang hati. Antara perkara yang menyebabkan rata-rata penduduk kurang senang dengan pengumuman cuti ini ialah disebabkan mereka tidak tahu bagaimana untuk memanfaatkan cuti yang diberikan.

Tambah mereka lagi, jika mereka hendak melancong ke luar negara, mereka perlu memikirkan kos melancong yang pastinya meningkat. Jika anda diberikan cuti 10 hari, apa agaknya perancangan anda?


‘Perfume’ Dengan Aroma Gadis Sekolah Sedang Jadi Kegilaan Lelaki Jepun

Di Jepun, masyarakat di sana dilaporkan sedang naik ‘gila’ dengan pewangi baharu yang menggunakan bau ‘gadis pelajar sekolah menengah’.

Apa sebenarnya bau gadis sekolah menengah? Sesetengah orang yang membeli pewangi ini mengatakan bahawa ia mempunyai ‘wangian buah yang serupa dengan minyak wangi gadis muda.’

Seorang pengguna Twitter di Jepun baru-baru ini berkongsi maklumat terbaru – pewangi dengan aroma yang khusus. Beliau menyatakan bau aroma ini seolah ‘membawa seorang gadis sekolah yang duduk di kerusi penumpang.’

Menurut Sora News, semuanya bermula apabila ibu kepada pengguna Twitter itu menyangka bahawa dia benar-benar menumpangkan seorang gadis muda. Namun apabila dia mengaku bahawa pewangi kereta beliau adalah bau ‘gadis sekolah menengah’, ibunya terkejut dan katakan bahawa anaknya pelik.

かーちゃんを助手席に乗せたのだが「あんた、最近若い女の子乗せたん？」とか言われたからこの芳香剤の事を言ったら「あんた気色悪いわ」と言われたwww

— 平岡@厨２ん愚カー (@_HIRAOKA) February 8, 2020

Tambahan daripada itu, permintaan untuk pewangi ini juga naik tinggi dengan salah seorang pengguna Twitter membalas ciapan tadi dengan mengucapkan terima kasih untuk maklumat itu.

“Jika saya meletakkan ini di dalam bilik saya, adakah ia akan terasa seperti seorang gadis berada bersama saya sepanjang masa?” tanya pengguna Twitter yang lain.

Pewangi unik ini telah dijual di kedai dewasa, tetapi anda juga mampu membeli pewangi ini di ruang Amazon Jepun untuk 1,760 yen (RM66.28).

Jepun tidak asing dengan pewangi yang luar biasa. Ada yang comel seperti pewangi kain dengan aroma ‘dahi kucing‘ untuk pencinta kucing atau ‘wangian maya’ yang berbau seperti watak-watak fiksyen dari anime dan permainan video.

Tetapi ada juga beberapa pewangi pelik yang dicipta untuk memuaskan nafsu. Antaranya adalah pewangi dengan aroma ‘tuala mandi wanita’, ‘wanita muda’ atau dengan bau ‘peluh wanita’.

Berikut adalah cerita lain mengenai Jepun, klik pautan di bawah untuk membaca.

‘Rahsia’ Bagaimana Bekas CEO Nissan Larikan Diri Dari Jepun Akhirnya Terjawab

Ini 10 Perkara Paling ‘Kurang Ajar’ Yang Dilakukan Ramai Orang Dalam Kereta Api Jepun

Ini Tip Pilih Lokasi Penginapan Strategik Untuk Mudahkan Perjalanan Anda Di Jepun


Rakyat Jepun Panik, ‘Batu Pembunuh’ Dihuni Iblis Berumur 1,000 Tahun Terbelah Dua

Sebuah batu purba yang dipercayai dihuni oleh makhluk ghaib telah didapati retak dan terbuka sehingga menyebabkan orang-orang yang mempercayainya menjadi panik. Batu yang dipanggil sebagai “batu pembunuh” itu terletak di Jepun dan menurut media tempatan ia telah terbelah dua selepas kononnya mengunci roh jahat selama hampir 1,000 tahun.

Batu hasil dari letupan gunung berapi itu dikatakan menjadi rumah kepada musang berekor sembilan yang dikenali sebagai Tamomo-No-Mae, menurut mitologi. Legenda mengatakan bahawa mereka yang bersentuhan dengan batu itu, secara rasmi dipanggil Sessho-Seki dan ia akan ditakdirkan mati.

Japan’s Sessho-seki 'killing stone’ splits in 2, trap for the evil spirit Tamamo-no-Mae, a beautiful woman who plotted with a warlord to kill Emperor Toba, 1107-1123. Her true identity was an evil 9-tailed fox whose spirit is embedded in the hunk of lavahttps://t.co/wFnObTD9Eq pic.twitter.com/NPUPI5uqI6

— Alfons López Tena (@alfonslopeztena) March 7, 2022

Menurut cerita rakyat, batu itu juga mengandungi gas beracun dan pernah bertukar menjadi seorang wanita cantik yang ditugaskan untuk membunuh Maharaja Toba yang memerintah Jepun dari 1107 hingga 1123.

Sejak itu, batu ini telah menjadi tumpuan pelancong sehingga menarik pengunjung ke pergunungan Tochigi, berhampiran Tokyo, yang terkenal dengan kolam air panas.

Not now, Japan's "Killing Stone" pic.twitter.com/dOlncflwRd

— Jack Kirby-Lowe (@jackkirby) March 7, 2022

Bagaimanapun, sejak batu itu terpisah kepada dua bahagian, orang ramai mula takut untuk melawat ke kawasan terbabit. Ditambah pula dengan spekulasi yang bermain di sekitar penduduk tempatan bahawa roh jahat mungkin telah dibangkitkan untuk menurunkan malapetaka.

Menurut The Guardian pula, fenomena bongkahan batu gunung berapi terpecah menjadi dua bahagian adalah sesuatu yang normal. Difahamkan bahawa air hujan mungkin telah menyerap masuk ke dalam batu sehingga menyebabkan ia terbelah dua.

Penguatkuasa Jepun kini sedang mempertimbangkan apa yang perlu dilakukan dengan batu itu.

Selepas 100 tahun, misteri kapal hilang tanpa jejak di Segi Tiga Bermuda akhirnya terjawab. Rujuk pautan di bawah untuk membaca.

Selepas 100 Tahun, Misteri Kapal Hilang Tanpa Jejak Di Segi Tiga Bermuda Akhirnya Terjawab

Tugu ‘Alien’ Muncul Secara Misteri Di Tengah Gurun

‘Selalu Dengar Suara Kanak-Kanak..’ – Dokumentari Ini Papar ‘Misteri’ Yang Menghantui Amber Court


Rakyat Johor Mudah Kena ‘Scam’, Rugi RM10 Juta Dalam Tempoh Empat Bulan Tahun Ini

Dalam salah satu pendedahan yang mengejutkan, Johor, negeri paling selatan di Malaysia sudah ditipu oleh sindeket Macau Scam sehingga mencatatkan kerugian sebanyak RM10 juta dalam empat bulan pertama tahun ini.

Dalam laporan yang dikeluarkan oleh MalayMail dan memetik kata-kata Ketua Jabatan Siasatan Jenayah Komersial (JSJK) Johor Asisten Komisioner Amran Md Jusin, statistik ini menunjukkan peningkatan yang sangat jetara dalam kes penipuan Macau berbanding tahun lepas.

Bagi tempoh 1 Januari hingga 18 April, polis negeri merekodkan sebanyak 209 kes membabitkan kerugian berjumlah RM9.5 juta. Rekod ini menunjukkan peningkatan sebanyak RM6.7 juta berbanding tempoh yang sama tahun lepas di mana polis merekodkan kerugian hanya RM2.8 juta daripada 90 kes berkaitan penipuan Macau.

Menurut polis, modus operandi yang biasa dilakukan oleh ahli sindiket ialah dengan menyamar sebagai anggota polis, pegawai Lembaga Hasil Dalam Negeri (LHDN) atau ejen insurans.

Mereka akan menelefon mangsa dan mengaku bekerja sebagai pihak berkuasa. Mangsa akan diberitahu bahawa mereka mempunyai tunggakan cukai tertunggak, sebelum diarahkan menghubungi nombor lain yang menyamar sebagai anggota polis atau pegawai agensi penguatkuasaan lain.

Dalam beberapa kes pula, ahli sindiket akan menyamar sebagai pihak berkuasa dan menuduh mangsa terlibat dalam aktiviti pengubahan wang haram, yang akan menyebabkan mangsa panik sebelum diminta memberikan butiran perbankan mereka termasuk kod transaksi atau PIN sekali pakai (OTP).

Mangsa yang berjaya masuk perangkap akan memindahkan kesemua wang mereka ke akaun lain atau ke akaun sedia ada. Nilai wang yang dipindahkan itu pula besar dan mampu mencecah sehingga ratusan ribu ringgit.

Justeru itu, pihak polis menasihatkan orang ramai agar tidak mudah percaya sekiranya terdapat panggilan yang mencurigakan. Orang ramai juga dinasihatkan untuk mengendahkan panggilan telefon daripada individu yang tidak dikenali dan jangan dedahkan maklumat peribadi kepada orang yang tidak dikenali.

Forest City Johor tersenarai sebagai megaprojek paling ‘tidak berguna’ di dunia. Rujuk pautam di bawah untuk membaca.

Forest City Johor Tersenarai Sebagai Megaprojek Paling ‘Tidak Berguna’ Di Dunia

Ketahui Jenis-jenis ‘Scam’ Yang Wujud Dan Rakyat Malaysia Percaya

Lihat Scammer Dari India Ini Cuak Selepas Komputernya Digodam ‘Hacker’


Rakyat Malaysia 18 Tahun Ke Atas Bakal Dikreditkan RM30 Dalam ‘E-Wallet’

Hari ini telah berlangsungnya perbentangan Belanjawan 2020. Pelbagai pengumuman dan dana telah diumumkan oleh Menteri Kewangan khusus buat Rakyat Malaysia.

Antara pengumuman awal yang menarik perhatian ramai adalah pengumuman YB Lim Guan Eng mengenai pemberian RM30 ke dalam dompet digital atau lebih dikenali dengan e-wallet buat Rakyat Malaysia.

Berdasarkan perbentangan, mereka yang layak menerima rangsangan digital ini adalah Rakyat Malaysia yang berumur 18 tahun ke atas serta mempunyai pendapatan tahunan RM100,000 dan kebawah. Penawaran kredit RM30  dimaklumkan bakal ditawarkan kepada Rakyat Malaysia seawal 1 Januari 2020 ini.

Penawaran RM30 ini dibuat bagi sebagai langkah untuk merancakkan lagi industri e-wallet di Malaysia yang cuma menghiasi 8% dalam sektor pembayaran di Malaysia pada ketika ini. Melalui laporan yang diterima, e-wallet yang bakal dikreditkan pihak kerajaan adalah kepada aplikasi Boost. Boost sememangnya antara platform e-wallet yang memudahkan orang ramai untuk bertransaksi secara cashless.

Setakat ini aplikasi Boost telahpun mempunyai 2.7 juta bilangan pengguna aktif serta lebih 30,000 rangkaian yang menyokong aplikasi ini. Jelas sekali, aplikasi ini sememangnya komited untuk menjayakan misi cashless bagi memudahkan orang ramai.

Buat anda yang berminat untuk mencuba aplikasi Boost serta mendapatkan pelbagai promosi menarik, anda boleh muat turun di App Store dan Play Store bagi pengguna Android dan iOS. Layari laman web Boost untuk maklumat lanjut.

Minggu lalu, ucapan Perdana Menteri Malaysia telah membuatkan kempen #BoycottMalaysia trending berikutan marahnya Rakyat India terhadap Tun Mahathir. Dikongsikan juga pengumuman yang dibuat di World Economic Forum mengenai jumlah pekerja yang bakal hilang menjelang 2022. Ketahui lebih lanjut dengan klik pautan di bawah.

#BoycottMalaysia ‘Trending’ Kerana Rakyat India Marah Dengan Ucapan Tun Mahathir

75 Juta Pekerjaan Bakal Hilang Menjelang 2022


Rakyat Malaysia Antara 5 Yang Terkorban Dalam Tragedi Letusan Gunung Berapi Di New Zealand

Baru sahaja dilaporkan bahawa sekurang-kurangnya seorang rakyat Malaysia maut dalam insiden letusan gunung berapi di White Island yang berlaku semalam.

Perkara ini disahkan oleh Suruhanjaya Tinggi Malaysia di New Zealand setelah dihubungi pihak berkuasa negara itu pada pagi tadi.

The High Commission wishes to update on the latest development regarding the White Island volcanic eruption. This morning at 9.30 am local time, the High Commission was informed by NZ authorities that at least one deceased is Malaysian. @MalaysiaMFA

— HCMalaysiaWellington (@MYHCWellington) December 9, 2019

Walau bagaimanapun, butiran peribadi mangsa masih belum dikenal pasti kerana siasatan masih dijalankan.

Sebelum ini, Perdana Menteri New Zealand, Jacinda Arden mengesahkan pelancong dari Australia, Amerika Syarikat, United Kingdom, China dan Malaysia merupakan antara mangsa yang hilang dan cedera berikutan ledakan gunung berapi tersebut.

Menurut laporan Astro Awani, dilaporkan bahawa ketika kejadian tersebut berlaku seramai 47 orang pelancong dilaporkan ke pulau tersebut. Namun, daripada jumlah tersebut, 5 terbunuh, 8 masih hilang, 31 orang masih dirawat di hospital dan tiga lagi dibenarkan keluar.

Untuk makluman semua, Gunung berapi White Island yang sememangnya menjadi tarikan utama pelancong meletus secara tiba-tiba tanpa sebarang amaran, sekali gus menimbulkan ketakutan dan kebimbangan kepada ramai pengunjung.

Seorang pengguna Twitter, @sch memuat naik sebuah video yang memaparkan kejadian ketika gunung berapi tersebut meletus.

My god, White Island volcano in New Zealand erupted today for first time since 2001. My family and I had gotten off it 20 minutes before, were waiting at our boat about to leave when we saw it. Boat ride home tending to people our boat rescued was indescribable. #whiteisland pic.twitter.com/QJwWi12Tvt

— Michael Schade (@sch) December 9, 2019

Checked photo timestamps. Last photo from me standing on the land was 13:49; this first photo of the eruption was 14:12, about a minute or two into the eruption. pic.twitter.com/hyqQuO4vNq

Diharapkan pelancong-pelancong yang masih hilang berjaya ditemui dalam keadaan selamat.

Dikepilkan beberapa artikel berkaitan gunung berapi yang mungkin menarik perhatian anda. Klik pautan di bawah untuk bacaan lanjut.

Anda Mungkin Mahu Meluncur Di Gunung Berapi Seperti Pengembara Malaysia Ini

Drone Ini Merakam Video Lahar Gunung Berapi Dari Jarak Dekat Dan Ianya Menakjubkan

Lokasi Tragedi Pelajar Terperangkap Di Gua Tham Luang Dibuka Semula Untuk Pelancong


Rakyat Malaysia Bakal Dikenakan Bayaran Levi Penerbangan Sehingga RM150 Mulai 1 September Ini

Pastinya ini merupakan satu berita yang kurang baik buat anda yang gemar melancong ke luar negara. Sebelum ini, rang undang-undang levi perlepasan telah diluluskan dan kini, anda bakal dikenakan levi perlepasan mulai 1 September 2019 ini.

Anda akan dikenakan bayaran levi sebanyak RM8 hingga RM150 mengikut kelas penerbangan yang diambil. Jika anda terbang ke negara ASEAN, anda perlu membayar levi sebanyak RM8 jika anda berada dalam kelas ekonomi dan perlu membayar sebanyak RM50 jika berada dalam kelas lain.

Sementara itu, jika anda ke negara selain negara ASEAN, anda perlu membayar levi sebanyak RM20 jika berada dalam kelas ekonomi dan RM150 jika berada dalam kelas lain.

Akan tetapi, levi perlepasan ini tidak akan dikenakan kepada bayi dan kanak-kanak berumur 24 bulan atau berusia 2 tahun, dan penumpang yang transit tidak melebihi 24 jam. Jika anda cuba mengelak daripada membayar levi perlepasan ini, anda boleh dikenakan denda sebanyak RM1 juta.


Rakyat Malaysia Bakal Dikenakan Levi Untuk Ke Luar Negara

Nampaknya anda yang bakal ke luar negara akan dikenakan levi pelepasan setelah Dewan Rakyat meluluskan Rang Undang-undang Levi Pelepasan 2019 semalam.

Untuk pengetahuan anda, levi pelepasan akan dikenakan ke atas semua penerbangan yang ke luar negara mulai 1 Jun 2019. Anda bakal dikenakan levi sebanyak RM20 jika ke negara Asean dan RM40 untuk negara lain.

Walaubagaimanapun, levi pelepasan ini hanya dikenakan kepada penumpang penerbangan setakat ini dan akan diperluaskan kepada pengangkutan lain. Levi pelepasan ini merupakan antara usaha kerajaan untuk menggalakkan pembangunan pelancongan domestik.

Justeru itu, pelaksanaan levi pelepasan ini dijangka akan membawa hasil sebanyak RM900 juta hingga RM1 bilion setahun.


Ditipu Pembeli Mainan Pokemon, Bagaimana Rakyat Malaysia Bersatu Menolong Penghidap Kanser Ini

Susulan kes Uncle David ditipu pembeli mainan Pokemon, disebaliknya tersembunyi satu kisah yang sangat terinspirasi buat seluruh rakyat Malaysia. Ini membuktikan ramai rakyat Malaysia mempunyai hati yang murni, bersatu padu dan suka tolong-menolong di antara satu sama lain.

Baca: Jatuh Ditimpa Tangga, Penghidap Kanser Ditipu Pembeli Mainan Pokemon

Kisah Uncle David menjadi mangsa ditipu pembeli mainan pokemon ini berjaya menimbulkan rasa prihatin kepada rakyat Malaysia, lebih-lebih lagi selepas perkara ini mendapat perhatian warga internet.

Berkongsi sesuatu yang bermanfaat, terkini Uncle David berjaya menghabiskan semua stok patung Pokemon ‘hasil tertipu’ dalam masa yang singkat. Maklumat ini dikongsikan oleh saudari Latifah Abdul Rahman melalui kemaskini di status facebook beliau.

Hasilnya, ramai orang datang berpusu-pusu untuk mendapatkan patung Pokemon. Ini buktinya rakyat Malaysia bersatu padu dan suka bantu-membantu tidak kira bangsa mahupun agama. Syabas Malaysia!

Sokongan anda semua bukan sahaja berjaya meringgankan beban Uncle David, malah boleh diumpamakan bagai ‘durian runtuh’ apabila Uncle David terpaksa menambah stok baru sebanyak 500 pcs selepas patung yang sebelum ini habis terjual.

Terima Kasih buat seluruh rakyat Malaysia dalam usaha murni membantu Uncle David. Ini membuktikan kuasa internet juga mampu menyumbangkan sesuatu yang bermanfaat kepada orang lain.


Ahli Bina Badan Ini Kelihatan Seperti Hulk Tetapi Hampir Kehilangan Tangan Beliau

Semua ahli bina badan mengidamkan badan yang lebih besar, pejal dan sasa. Tetapi apabila diet tinggi protein dan latihan berat badan tidak mencukupi, ada antara ahli sukan ini akan memilih cara yang tidak sihat. Ahli bina badan, Romario Dos Santos Alves, sekarang kelihatan seperti hulk selepas menyuntik minyak atau syntol ke ototnya. Dan malangnya, ia mendatangkan kesan tidak sihat kepada badannya.

Cara sintetik memang selalunya berbahaya. Lebih baik memilih cara semulajadi seperti ahli bomba ini.

LIKE dan FOLLOW Vocket di Facebook serta Instagram


Rakyat Malaysia Berada Di Kedudukan Tertinggi Dalam Senarai Pemerhatian Imigresen Australia

Rakyat Malaysia mencatatkan angka tertinggi sebagai warganegara paling diberi tumpuan oleh kerajaan Australia selepas pendudukan secara haram di negara tersebut.

Tahun lalu sahaja, rakyat Malaysia telah menyumbang 11.8% dalam senarai merah, lapor Free Malaysia Today.

Bukan itu sahaja, Malaysia juga telah mendahului China dalam senarai merah dengan lebih 68,417 warganegara yang mempunyai masalah berbanding negara Sleeping Giant yang menyumbang kepada 58,724 rakyat.

Ini bermakna, peratusan yang dicatatkan Malaysia naik mendadak dengan 23.6% pada tahun ini. Manakala secara keseluruhannya, Malaysia memegang sebanyak 37.2% rakyat yang mempunyai masalah di sempadan.

Laporan itu berkata 35,760 rakyat Malaysia berada dalam senarai itu kerana “mengesyaki niat yang lain” untuk mereka hadir ke Australia, sementara 12,934 disenaraikan kerana “hutang kepada komuniti”.

Data yang dikeluarkan oleh Jabatan Hal Ehwal Dalam Negeri Australia turut menyatakan lebih 9,867 rakyat Malaysia tinggal lebih daripada apa yang telah ditetapkan manakala 1,350 pula ditangkap kerana menyalahgunakan visa.

Selain Malaysia, New Zealand berada di kelompok ketiga dengan peningkatan sebanyak 14.9% bagi 43,470 warganera mereka manakala India dan Britain melengkapkan senarai lima negara tertinggi.

Berikut adalah cerita lain mengenai Australia yang anda perlu tahu. Klik pautan di bawah untuk membaca.

‘Page’ Boikot Ini Kini Jadi Rujukan Untuk Cari Produk Halal Di Australia

Lihat Orang Australia Ini ‘Flying Kick’ Penunggang Skuter Di Bali

Pesuruhjaya Tinggi Australia Jawab Isu Gadis Dihalang ‘Boarding’ Ke Perth